উচ্চমাধ্যমিকের বাকি পরীক্ষাগুলিতেও আমফানের প্রভাব? স্কুলগুলির ক্ষয়ক্ষতি খতিয়ে দেখছে শিক্ষা দফতর |amphan disaster may effects on higher secondary exam – News18 Bangla\nউচ্চমাধ্যমিকের বাকি পরীক্ষাগুলিতেও আমফানের প্রভাব? স্কুলগুলির ক্ষয়ক্ষতি খতিয়ে দেখছে শিক্ষা দফতর\nশিক্ষামন্ত্রী পার্থ চট্টোপাধ্যায় ও ঘোষণা করেছেন ২৫০০ পরীক্ষা কেন্দ্রে পরীক্ষা নেওয়া হবে উচ্চমাধ্যমিকের বাকি পরীক্ষাগুলো। তাই সোশ্যাল ডিস্ট্যান্স বা যাবতীয় বিধি মেনে পরীক্ষা নিতে গেলে এই সীমান্তবর্তী এলাকাগুলোতেও একাধিক পরীক্ষা কেন্দ্রের প্রয়োজন।\nLast Updated : May 27, 2020, 13:56 IST\n#কলকাতা: লকডাউনের জেরে দীর্ঘ দু'মাস স্থগিত উচ্চ মাধ্যমিক পরীক্ষা। অবশেষে জুন মাসের শেষ সপ্তাহ ও জুলাইয়ের প্রথম সপ্তাহে উচ্চমাধ্যমিকের বাকি পরীক্ষাগুলো নেওয়ার ঘোষণা করেছেন শিক্ষামন্ত্রী পার্থ চট্টোপাধ্যায়। কিন্তু এবার সেখানে কি বাধা হয়ে দাঁড়াতে চলেছে আমফান?\nঅন্তত গত বুধবারের বিধ্বংসী ঝড়ের তাণ্ডবে একের পর এক স্কুল ক্ষয়ক্ষতি হয়ে যাওয়ায় এমনই জল্পনা শুরু হয়েছে। তাই ওই স্কুলগুলিতে উচ্চমাধ্যমিকের বাকি পরীক্ষাগুলো নেওয়া সম্ভব কিনা, তার রিপোর্ট প্রধান শিক্ষক শিক্ষিকাদের দিতে বলেছে রাজ্য স্কুল শিক্ষা দফতর, সূত্রের খবর।\nগত বুধবারের বিধ্বংসী ঘূর্ণিঝড় আমফানের তাণ্ডবে উত্তর ২৪ পরগনা, দক্ষিণ ২৪ পরগনা, পুর্ব মেদিনীপুর, কলকাতার একাধিক স্কুলে ক্ষয়ক্ষতি হয়েছে। প্রাথমিকভাবে রিপোর্ট এসেছে রাজ্য স্কুল শিক্ষা দফতরের কাছে। যদিও সার্বিকভাবে ক্ষয়ক্ষতির পুরো হিসাব করতে এখনও যথেষ্ট সময় লাগবে বলেই দাবি করছেন স্কুল শিক্ষা দফতরের আধিকারিকরা। কিন্তু আমফানের প্রভাব কাটিয়ে ঘোষিত সূচির মধ্যে উচ্চমাধ্যমিকের বাকি পরীক্ষাগুলো নেওয়া সম্ভব নাকি সেটাই আবার সরেজমিনে দেখা শুরু করলেন স্কুল শিক্ষা দফতরের আধিকারিকরা।\nকেননা এখনও পর্যন্ত উত্তর ২৪ পরগনা, দক্ষিণ ২৪ পরগনার সীমান্তবর্তী এলাকাগুলোর একাধিক স্কুল ত্রাণশিবির হয়ে রয়েছে। একাধিক স্কুলের বাড়ি চিড় ধরেছে, আবার কোন কোন স্কুলের একাংশ ভেঙে গিয়েছে বলে খবর এসেছে রাজ্য স্কুল শিক্ষা দফতরের কাছে। আবার করোনা ভাইরাস সংক্রমণের কথা মাথায় রেখে পরীক্ষা কেন্দ্রের সংখ্যা বাড়ানোর কথা বলা হয়েছে ইতিমধ্যেই।\nশিক্ষামন্ত্রী পার্থ চট্টোপাধ্যায় ও ঘোষণা করেছেন ২৫০০ পরীক্ষা কেন্দ্রে পরীক্ষা নেওয়া হবে উচ্চমাধ্যমিকের বাকি পরীক্ষাগুলো। তাই সোশ্যাল ডিস্ট্যান্স বা যাবতীয় বিধি মেনে পরীক্ষা নিতে গেলে এই সীমান্তবর্তী এলাকাগুলোতেও একাধিক পরীক্ষা কেন্দ্রের প্রয়োজন। সে ক্ষেত্রে ওই পরীক্ষা কেন্দ্রগুলিতে পরীক্ষা নেওয়া যাবে নাকি সেই নিয়েই এখন আলোচনা শুরু হয়েছে।\nস্কুল শিক্ষা দফতর সূত্রে খবর, এই জেলাগুলির স্কুল বিদ্যালয় পরিদর্শককে ভিডিওগ্রাফি করে স্কুলগুলির ক্ষয়ক্ষতির হিসাব পাঠাতে বলা হয়েছে। স্কুল বিদ্যালয় পরিদর্শকের তরফে একটি নির্দিষ্ট করে কলাম করে দেওয়া হয়েছে ক্ষয়ক্ষতির হিসাব লেখার জন্য। তবে এই সময়সীমার মধ্যে সংস্কারের কাজ করে আদৌ উচ্চমাধ্যমিক নেওয়া যাবে নাকি সেই বিষয়ে এখন জোর তৎপরতা শুরু করেছে স্কুল শিক্ষা দফতরের আধিকারিকরা।\nউচ্চমাধ্যমিকের বাকি পরীক্ষাগুলো যে প্রস্তাবিত সূচি ঘোষণা ইতিমধ্যেই শিক্ষা মন্ত্রী করেছেন তা হল, ২৯ জুন, ২র ও ৬ জুলাই নেওয়া হবে। তাই এখন এই স্কুলগুলির রিপোর্টের ওপর এই ভিত্তিতে কার্যত নির্ভর করছে উচ্চমাধ্যমিকের বাকি পরীক্ষাগুলো ভবিষ্যৎ বলেই মনে করছেন দফতরের আধিকারিকরা।\nFirst published: May 27, 2020, 13:55 IST\nAmphan CycloneHigher Secondary


Sachin A Billion Dreams: স্বপ্ন তাড়া করে যাওয়ার বিস্ময়কর মহাকাব্য - sachinabillion dreams box-office collection: the sports docudrama does well on friday | Eisamay\nsachinabillion dreams box-office collection: the sports docudrama does well on friday\nস্বপ্ন তাড়া করে যাওয়ার বিস্ময়কর মহাকাব্য\nEiSamay.Com | Updated: 27 May 2017, 01:31:00 PM\nবহুচর্চিত ও বহুপ্রতীক্ষিত ‘সচিন-আ বিলিয়ন ড্রিমস ’ মুক্তি পেল শুক্রবার৷\nবহুচর্চিত ও বহুপ্রতীক্ষিত ‘সচিন-আ বিলিয়ন ড্রিমস ’ মুক্তি পেল শুক্রবার৷ প্রথম দিন প্রথম শো দেখে এসে কলম ধরলেন সব্যসাচী সরকার\nকবে বেরোবে ডিভিডি ? মন খারাপের রাতে আমার ওটা লাগবে৷ ল্যাপটপে চালিয়ে দেখার জন্য৷ সাউথ সিটির হল থেকে ‘সচিন --আ বিলিয়ন ড্রিমস ’ দেখে বেরিয়ে প্রথমেই এই অনুভূতিটা গ্রাস করল৷ ছবিটা কেমন হয়েছে ?একটাই উত্তর হয়৷ ‘ছবি ’ শব্দটাই এখানে অর্থহীন৷\nএ হল বিস্ময়কর এক তীর্থযাত্রা , যেখানে আমরা ফিরে দেখছি হারিয়ে যাওয়া শৈশব আর কলেজবয়স৷ দেখছি আমাদের ভেঙে যাওয়া প্রেম , দেখছি কী ভাবে জীবনের নানা ছোট -বড় ওঠানামা অনায়াসে পার করতে করতে পৌঁছে যাচ্ছি কৈশোর থেকে যৌবনে আর আমাদের ভাসিয়ে নিয়ে যাচ্ছেন সচিন তেন্ডুলকর৷ এমন এক আট অক্ষর , যার ছোঁয়ায় আবার আমরা নিমেষে চলে যাচ্ছি ‘সব পেয়েছির দেশে ’, ভুলে থাকছি রোজকার ‘পাপগত দিনক্ষয় !’ সচিন বরাবরই ক্রিকেট মাঠে একটা জাতির হূদস্পন্দন , একটা প্রজন্মের ইচ্ছাপূরণের প্রতীক৷ এই যে একটা জাতির , একটা গোটা প্রজন্মের ইচ্ছেপূরণের প্রতীক হয়ে ওঠা , এটাই সচিনের মুকুটে আসল কোহিনূর৷ যাঁর আবেদনে কোনওদিন কোনও জেনারেশন গ্যাপ ছিল না , ছিল না কোনও শ্রেণি বিভাজন৷ কে কবে পেরেছে শুধু ব্যাটের জোরে গোটা দেশটাকে এক সূত্রে বেঁধে ফেলতে ? যে কোনও ‘আইকন ’-কে পর্দায় তুলে আনার পিছনে ধক লাগে৷ আর পুরোটাই যদি বাস্তবনির্ভর করতে হয় , কাজটা আরও কঠিন হয়ে দাঁড়ায়৷ পরিচালক জেমস এর্সকিনকে ধন্যবাদ , কাউকে সচিন সাজিয়ে বায়োপিক বানানোর রাস্তায় যাননি৷ ছেলেবেলার সচিনের অংশটুকু বাদ দিলে ছবির প্রায় পুরোটাই পর্দা জুড়ে রক্তমাংসের সচিন৷ তিনি বলছেন আর আমরা মন্ত্রমুগ্ধের মতো শুনছি৷\nহাজারে হাজারে স্মৃতি ভিড় করে আসছে৷ ম্যাঞ্চেস্টারে ১৯৯০ সালে ১৭ বছরের ছেলেটার ম্যাচ বাচাঁনো সেঞ্চুরির দিন কী ভাবে কানে রেডিও গুঁজে বসেছিলাম , বা কী ভাবে ছিয়ানব্বইয়ের বিশ্বকাপে কোটলায় শ্রীলঙ্কার বিরুদ্ধে সেঞ্চুরির পরে লিখেছিলাম ম্যাচ রিপোর্ট? চোখের সামনে ভেসে আসছে চেন্নাইয়ে ১৯৯৯ -এ পাকিস্তানের বিরুদ্ধে টেস্টের দ্বিতীয় ইনিংসে ওই অসামান্য ১৩৬৷ ওই তো প্রেস বক্সে বসে আছি আর চিপকে প্রতি ওভারের শেষে পিঠের যন্ত্রণায় কুঁকড়ে যাচ্ছেন তিনি , শেষরক্ষা হচ্ছে না৷ তার পর ড্রেসিংরুমের সামনে কান্নায় ভেঙে পড়ছেন তিনি৷ ২০০৩ সালের বিশ্বকাপে পাকিস্তান ম্যাচের দিন কী করছিলেন আপনি ? কী ভাবে কাটিয়েছিলেন সেই রাত ? আসলে আমাদের প্রত্যেকের জীবনেই এত এত ‘সচিন মোমেন্ট ’ জমে আছে যে স্মৃতি হাতড়াতে গেলেই হাতে উঠে আসবে আলাদিনের আশ্চর্য প্রদীপ৷ সেই কাজটাই করেছেন পরিচালক৷ শৈশবে দাদা অজিতের হাত ধরে রমাকান্ত আচরেকরের কাছে যাওয়া থেকে ১৯৯৯ বিশ্বকাপে বাবার মৃত্যুর খবর শুনে দেশে ফিরে আসা এবং ফের উড়ে যাওয়া৷ কেনিয়া ম্যাচে সেঞ্চুরি করে আকাশে তাকিয়ে বাবাকে খোঁজা৷\n২০০১ -এর বিশ্বকাপ জয় , ওয়াংখেড়েতে দেওয়া মর্মস্পর্শী বিদায়ী ভাষণ৷ সবটাই তো গোটা ক্রিকেট দুনিয়ার জানা , সচিন ভক্তদের কন্ঠস্থ৷ তবু ক্রিকেটপ্রেমী হলে একটুও বিরক্তি লাগবে না , বরং প্রবল নস্ট্যালজিয়ায় ডুবে যেতে হবে৷ প্রশ্ন উঠতেই পারে , এসব দেখতে গাঁটের কড়ি খরচ করে সিনেমা হলে যেতে হবে কেন ? যখন ইউটিউবে ফের দেখে নেওয়া যায় শারজার মরুঝড় বা ২০০৩ -এর সেঞ্চুরিয়নে পাকিস্তান -নিধন ? যেতে হবে , কারণ অদেখা অসংখ্য টুকটাক ফুটেজ আর স্বয়ং ক্রিকেট ঈশ্বরের মুখে তাঁর সাধনার কথা৷ যখন বলছেন , কেন তাঁর কিটব্যাগে থাকত ব্যাটের গ্রিপ , শিরীষ কাগজ , ব্যাটে লাগানোর স্ট্রিপ , আঁঠা৷ কী ভাবে সারিয়ে দিতেন টিমমেটদের ব্যাটের ছোটখাটো খুঁটিনাটি৷ ছোট্ট সারার জন্মের পরে হাসপাতালে অঞ্জলির পাশে , বা দু-তিন বছরের সারাকে বাউন্ডারির সাইন বোঝানোর চেষ্টা , কিন্ত্ত ডায়াপার পাল্টাতে অনীহা৷ কিংবা ২০০৭ বিশ্বকাপে ব্যর্থতার পরে অর্জুনের স্কুলের গল্প৷ যখন স্কুলে তাকে বলা হচ্ছে , তার বাবাই বিশ্বকাপ থেকে ভারতের ছিটকে যাওয়ার কারণ৷ বালক অর্জুন রাগে বন্ধুর বুকে চেপে বসলেও তাকে মারেনি , কিন্ত্ত বাবার কাছে জানিয়েছে , আর একবার বললে অবশ্যই মারবে৷ কখনও অবসরোত্তর আজকের সচিন , যখন নেটে অর্জুনকে গভীর মমতায় শেখাচ্ছেন ব্যাটিং বা বোলিং৷ পারিবারিক নানা দুর্লভ মুহূর্ত৷\n২০০০ সালে দ্বিতীয়বার ক্যাপ্টেন্সি ছাড়ার সময় কতটা রক্তাক্ত ছিলেন , আমরা জানি৷ কিন্ত্ত এই প্রথম তিনি খোলাখুলি বলছেন ভারতীয় ক্রিকেটে ম্যাচ গড়াপেটার সেই কলঙ্কিত অধ্যায় নিয়ে৷ ‘আমি জানতাম , টিমে সব কিছু ঠিকঠাক চলছে না৷ যেসব ম্যাচ আমাদের জেতা উচিত , সেগুলো আমরা জিতছি না৷ ’ কিংবা , ‘অনেকে বলতেন , আমি কেন মুখ খুলছি না ? আমি কিছু জানতামই না তো কী মুখ খুলব ? প্রমাণ কোথায় ছিল আমার কাছে ?’২০০৭ বিশ্বকাপ আর গ্রেগ চ্যাপেল নিয়েও ছবিতে সোজাসুজি বলেছেন , ‘সব টিম যখন প্রায় এক বছর ধরে বিশ্বকাপের প্রস্ত্ততি নিয়েছে , তখন মাত্র এক মাস আগে গোটা টিমের ব্যাটিং অর্ডার বদলে দেওয়া হয়েছিল৷ বিশ্বকাপে যাওয়ার আগেই আমি বোর্ডের এক কর্মকর্তাকে বলেছিলাম , এই টিমের ভালো কিছু করা নিয়ে সন্দেহ আছে৷ ’ আমরা জানতে পারছি , সেই বিশ্বকাপের পরে টানা সাতদিন বাড়ি থেকে বেরোননি সচিন৷ কেরিয়ার সংশয়ে ফেলে দেওয়া টেনিস -এলবোয় আক্রান্ত থাকার দিনগুলো , যখন ব্যাট তো দূরের কথা , জলের গ্লাস তুলতেও প্রবল যন্ত্রণা হত৷ কেন ডিপ্রেশন কাটাতে তাঁর সঙ্গী হত গান , কখনও বা সারাদিন ধরে শুধু একটাই গান৷ গোটা ছবি জুড়ে আবহ তৈরিতে বারবার ব্যবহূত হয়েছে লোকগাথা হয়ে ওঠা ‘স্যা -চি -ন , স্যা -চি -ন ’ চিত্কার৷ যা শুনলেই মন হু হু করে ওঠে , বুকের মধ্যে উড়ে বেড়ায় বিষণ্ণ চিল৷ গায়ের লোম খাড়া হয়ে যায় লর্ডসের লংরুমের ওই ফুটেজে ! যেখানে ব্যাট করতে নামছেন ক্রিকেট ঈশ্বর আর ঐতিহ্যের শেষ কথা লং রুমের প্রতিটি মানুষ উঠে দাঁড়িয়ে জানাচ্ছেন সম্মান৷\n‘সচিন --আ বিলিয়ন ড্রিমস ’ কত কোটি টাকার ব্যবসা করবে বা শিল্প হিসেবে সমালোচকদের কাছে কত নম্বর পাবে , তাতে কিসস্যু এসে যায় না৷ স্বপ্ন তাড়া করে বেড়ানোর বিস্ময়কর এই মহাকাব্যের মর্মার্থ অন্য জায়গায়৷ আবার গোটা দেশের অলিতে -গলিতে অসংখ্য কচিমুখ হাতে তুলে নেবে ক্রিকেট ব্যাট , তাড়া করবে স্বপ্ন৷\n‘ধোনি’র মতো সুবিধা বাকিরা পায় না’, বিস্ফোরক অভিযোগ এই ক্রিকেটারের! পরের খবর\nসচিন-আ বিলিয়ন ড্রিমস ডিভিডি Sachin A Billion Dreams docudrama box-office collection\nWeb Title : sachinabillion dreams box-office collection: the sports docudrama does well on friday\nঅন্যইঞ্জিন থেকে ধোঁয়া এক্সপ্রেস ট্রেনে, আতঙ্ক


শিক্ষা প্রতিষ্ঠানে ধর্মঘটের ঘোষণা শিক্ষকদের Daily Shokalerkhobor\nPublished : 2018-01-22 14:24:00, Updated : 2018-01-22 14:40:45\nঅনলাইন ডেস্ক : জাতীয়করণের দাবিতে শিক্ষা প্রতিষ্ঠানে ধর্মঘট পালনের ঘোষণা দিয়েছেন এমপিওভুক্ত বেসরকারি শিক্ষাপ্রতিষ্ঠানের শিক্ষকরা। একদফা দাবিতে সারা দেশের সব বেসরকারি শিক্ষা প্রতিষ্ঠানে আগামী ২৩, ২৪ ও ২৫ জানুয়ারি ধর্মঘটের ঘোষণা দিয়েছে বেসরকারি শিক্ষা জাতীয়করণ লিয়াজোঁ ফোরাম। সোমবার (২২ জানুয়ারি) সকালে জাতীয় প্রেসক্লাবের সামনে বেসরকারি শিক্ষা জাতীয়করণ লিয়াজোঁ ফোরামের আহ্বায়ক মো. আব্দুল খালেক অনশনের অষ্টম দিনে তিনি এ কমসূচি ঘোষণা করেন।\nমো. আব্দুল খালেক বলেন, এমপিওভুক্ত শিক্ষাপ্রতিষ্ঠানের শিক্ষক-কর্মচারীদের শিক্ষা জাতীয়করণের একদফা দাবিতে আমরণ অনশন কর্মসূচি চলবে। একইসঙ্গে ২৩, ২৪ ও ২৫ জানুয়ারি ধর্মঘট কর্মসূচি আমরা পালন করবো’।\nতিনি বলেন, আমাদের আমরণ অনশন কর্মসূচির আজ অষ্টম দিন চলছে। এখন পর্যন্ত ৯৫ জন শিক্ষক অসুস্থ হয়ে পড়েছেন। আশা করি প্রধানমন্ত্রী শিগগির আমাদের দাবি মেনে নিয়ে ঘরে ফিরে যাওয়ার সুযোগ করে দিবেন। শিক্ষা জাতীয়করণ লিয়াজোঁ ফোরামের ব্যানারে গত ১০ জানুয়ারি থেকে প্রেসক্লাবের সামনে অবস্থান করছেন শিক্ষকরা। ১৫ জানুয়ারি থেকে আমরণ অনশন শুরু করেন তারা।


অভিনেতা যশ কি ভালোবাসার প্রলেপ দিচ্ছেন অভিনেত্রী নুসরত এর আঘাতে? কবিতা শেয়ার করে জল্পনা উস্কে দিলেন অভিনেত্রী স্বয়ং - Kolkata Journal\nActorLove storyNikhil JainNusrat JahanTollywoodyash dasgupta\nPrevious শনির দশা! মহেশ ভাট ও ঘুরেও তাকাচ্ছেন না রিয়া চক্রবর্তীর দিকে! দরজায় দরজায় কাজের জন্য ঘুরছেন রিয়া হায়দ্রাবাদে\nNext অভিনেতা কাঞ্চন মল্লিকের স্ত্রীর কাঁধ খোলা ছবি! লিখলেন ‘বৃষ্টি…ন্যুড বলেই কি তুই এত ভাল?’, তুমুল ভাইরাল ছবি


শিল্প ও শিল্পী » মকবুল ফিদা হুসেন\nTag: মৃণাল ঘোষ\nহুসেনের ছবিতে তাঁর আঙ্গিকের অন্যতম একটি বৈশিষ্ট্য – রূপাবয়বের সংক্ষিপ্ততা, ইংরেজিতে যাকে ‘মিনিমাল’ (minimal) বলে। তাঁর পরিণত পর্বের ছবিতে এই সংক্ষিপ্ততার দৃষ্টামত্ম হিসেবে উলেস্নখ করা যায় মহাভারত চিত্রমালার একটি ছবি, যার বিষয় ভীষ্মের শরশয্যা। নগ্নদেহ, অনুভূমিকভাবে শায়িত এক বৃদ্ধ, তলপেটের নিচে একটি মাত্র সাদা কাপড়ে ঢাকা তার যৌনাঙ্গ, আর কতগুলি আলম্ব রৈখিক তীরচিহ্ন তার পা থেকে মাথা পর্যমত্ম বিসত্মৃত। শরের ওপর শায়িত ভীষ্ম বোঝাতে এর চেয়ে বেশি কিছু বিশদের প্রয়োজন বোধ করেননি শিল্পী। অথবা ১৯৭৩-এ সেরিগ্রাফে করা বেনারস চিত্রমালার ছবিগুলি। ঘন-কৃষ্ণ প্রেক্ষাপট। গহন অন্ধকারের পরিপূর্ণ শূন্যতা। তার ওপর ছড়ানো সূর্যকণা-সদৃশ বিস্রসত্ম শ্বেতশুভ্র কিছু রেখা। সেই রেখার ছন্দে গড়ে উঠেছে অবয়ব। যেটুকু না হলে নয়, সেটুকুই। একটি ছবিতে গঙ্গায় সণান করছে এক সন্ন্যাসী। অনুভূমিকভাবে বিসত্মৃত রেখায় জলের গভীরতা ও স্পন্দনকে বুঝিয়েছেন শিল্পী। জলের ওপর নৌকার আভাস। কয়েকটি রেখার সমাহারে গড়া একটি সরলরেখা। তার ওপর একটি অর্ধবৃত্ত। সূর্য উঠছে। কিছুদূরে চিত্রক্ষেত্রের দক্ষিণ প্রামত্ম ঘেঁষে নগ্নদেহ এক সন্ন্যাসী। কোমরজলে দাঁড়িয়ে আছে। হাতদুটি মাথার ওপরে তোলা। একটি মাটির কলসি তার হাতের ওপরে। সূর্যের দিকে তাকিয়ে আছে সন্ন্যাসী। তার অবয়বের সবটাই সংক্ষিপ্ততম রেখার বিন্যাসে আঁকা। এটুকুমাত্র আয়োজনে শিল্পী পরিস্ফুট করেছেন হিন্দু ভারতীয় আধ্যাত্মিকতার সারাৎসারটিকে।\nএখানে পৌঁছাতে শিল্পীর অবশ্য অনেকটাই সময় লেগেছে। সেই যাত্রাপথটি আমরা অনুধাবনের চেষ্টা করব চারটি ছবির উলেস্নখে। ১৯৭৩-এর জানুয়ারি-ফেব্রম্নয়ারি মাসে হুসেনের একটি পূর্বাপর প্রদর্শনী হয়েছিল কলকাতার বিড়লা অ্যাকাডেমিতে। সেখানে প্রদর্শিত ছবির মধ্যে তিনটি ছবি আমরা একটু নিবিষ্টভাবে দেখব। ১৯৪৮-এ তেলরঙে আঁকা একটি ছবির শিরোনাম ছিল ‘অ্যাট দ্য ওয়েল’ (কুয়োর পারে)। এটিই ছিল ওই প্রদর্শনীর প্রথম ছবি। কুয়োর পারে দাঁড়িয়ে রয়েছে দুই গ্রামীণ রমণী। জমাট বর্ণে গড়ে উঠেছে তাদের অবয়ব। সমসত্মটাই আভাসে। শরীরের কোনো বিশদ বর্ণনা নেই। একজনের হাতে ধরা একটি দড়ি। সেটা কুয়ার গভীরে চলে গেছে। দুটি কলসি দেখা যাচ্ছে ওপরে ও নিচে। প্রেক্ষাপটের সবটাই কিছু রঙের প্রলেপ। এছাড়া দৃশ্যের কোনো বর্ণনা নেই।\nবিষয়ের দিক থেকে এ ছবিতে রয়েছে উত্তর ভারতের বা রাজস্থানের গ্রামের দৃশ্য। আঙ্গিক কিন্তু সম্পূর্ণভাবে গ্রামীণ বা লৌকিক নয়। আঙ্গিকে স্বাভাবিকতাবাদী বিশদকে শিল্পী সম্পূর্ণ পরিহার করেছেন। দ্বিমাত্রিক সরল যে উপস্থাপনা এনেছেন, তার উৎস পাশ্চাত্য আধুনিকতাবাদ বা মডার্নিজম। পাশ্চাত্যে ইম্প্রেশনিজম স্বাভাবিকতাবাদকে পরিহার করে রূপায়ণে দৃশ্যের অনুপুঙ্খ বিশদ বর্জন করে সারল্যময় দ্বিমাত্রিকতাকে গুরম্নত্ব দিচ্ছিল। এই উদ্ভাবনের পিছনে প্রাচ্যচেতনার যথেষ্ট প্রভাব আছে। শিল্পীর আত্ম-অনুভবের এই প্রকাশ, এটা আরো ঘনীভূত হয়েছিল পোস্ট-ইম্প্রেশনিস্ট আঙ্গিকে। আমাদের দেশে ইম্প্রেশনিজমের আঙ্গিক প্রথম ব্যবহার করেন গগনেন্দ্রনাথ ঠাকুর। পোস্ট-ইম্প্রেশনিজমের ব্যবহারে অন্যতম প্রধান পথিকৃৎ অমৃতা শেরগিল। গগনেন্দ্রনাথ ১৯২১ থেকে ১৯৩০-এর মধ্যে প্রথমে ইম্প্রেশনিস্ট, পরে কিউবিস্ট আঙ্গিক নিয়ে প্রভূত পরীক্ষা-নিরীক্ষা করেন। অমৃতা শেরগিল ১৯৩০-এর দশকে ভারতীয় গ্রামীণ জীবনের বিষয় নিয়ে পোস্ট-ইম্প্রেশনিস্ট আঙ্গিকে অজস্র ছবি আঁকেন। ১৯২০ থেকে ১৯৩০-এর মধ্যে যামিনী রায়ও পরিপূর্ণ লৌকিক আঙ্গিকে পৌঁছানোর আগে পোস্ট-ইম্প্রেশনিস্ট আঙ্গিকে অনেক নিসর্গদৃশ্য আঁকেন। হুসেনের ১৯৪৮-এর ‘অ্যাট দ্য ওয়েল’ ছবিটিতে ভারতীয় গ্রামীণ বিষয়কে ইম্প্রেশনিস্ট আঙ্গিকে রূপায়িত করার প্রবণতা দেখা যায়। এখানে অমৃতা শেরগিলের ছবির ধরনের সঙ্গে কিছুটা মিল লক্ষ করা যায়।\nহুসেন ১৯৪০-এর দশকের শুরম্ন থেকে যখন নিজস্ব আঙ্গিক বা রূপরীতি গড়ে তোলার প্রয়াস করছেন, তখন ভারতের আধুনিক চিত্রকলায় দুটি রূপরীতি প্রাধান্য পাচ্ছে। একটি ব্রিটিশ-প্রভাবিত অ্যাকাডেমিক স্বাভাবিকতাবাদ। আর একটি নব্য-ভারতীয় ঘরানার ঐতিহ্য-অন্বিত স্বদেশচেতনা-আশ্রিত আঙ্গিক, যার একটা অংশ ছিল অতীতচারী, পুনরম্নজ্জীবনবাদী। যদিও নব্য-ভারতীয় ঘরানার একটি বড় অংশ এই পুনরম্নজ্জীবনবাদিতাকে প্রশ্রয় দেয়নি। সন্ধান করেছে দেশীয় ঐতিহ্যগত রূপরীতির বা প্রাচ্যচেতনার অনেক নতুন দিগমত্ম। অবনীন্দ্রনাথ, নন্দলাল থেকে বিনোদবিহারী পর্যমত্ম এই সন্ধানের অনেক দৃষ্টামত্ম রয়েছে। অমৃতা শেরগিল বা যামিনী রায়ের মতো শিল্পী আধুনিকতার এই দুটি প্রচলিত পথকেই পরিহার করে রূপের নতুন অভিজ্ঞানের সন্ধান করেছেন। শামিত্মনিকেতনে রামকিঙ্করও প্রচলিত এই দুটি আঙ্গিককে পরিহার করে নতুন পথে আধুনিকতাবাদের সন্ধান করেছেন। তাঁদের দ্বারাই উদ্বুদ্ধ হয়েছেন ১৯৪০-এর দশকে প্রতিষ্ঠাপ্রাপ্ত শিল্পীরা। হুসেন ১৯৪০-এর দশকে প্রতিষ্ঠাপ্রাপ্ত ভারতের একজন প্রধান শিল্পী। ওই দুটি প্রচলিত রূপরীতিকে অতিক্রম করার চেষ্টা করেছেন তিনিও। এই প্রয়াসের প্রথম পদক্ষেপের একটি দৃষ্টামত্ম আমরা দেখলাম ‘অ্যাট দ্য ওয়েল’ ছবিটিতে।\nহুসেন ইম্প্রেশনিজম পোস্ট-ইম্প্রেশনিজমের পাশ্চাত্যনির্ভর অভিঘাতকে ক্রমান্বয়ে অতিক্রম করার চেষ্টা করেছেন। ভারতীয় লৌকিককে আত্তীকৃত করার চেষ্টা করেছেন। তার সঙ্গে মিলিয়েছেন পাশ্চাত্য আধুনিকতাবাদী আঙ্গিকের বিভিন্ন বৈশিষ্ট্য ছাড়াও অন্য নানাবিধ আবিশ্ব উত্তরাধিকার।\nভারতীয় আধুনিকতাবাদে দেশীয় লৌকিকের এই যে আত্তীকরণ, এটা খুব ধীরগতিতে ঘটেছে ১৯৩০-এর দশক থেকে। এর পিছনে রাজনীতি তথা সমাজচেতনার বিবর্তনের কিছু অভিঘাত আছে।\n১৯২০-এর দশকে মহাত্মা গান্ধী স্বদেশী আন্দোলনের নেতৃত্বে আসেন। ওই আন্দোলনকে তিনি গ্রামের সঙ্গে যুক্ত করেন। গ্রামের অধিকাংশ জনগণ এই আন্দোলনে উদ্বুদ্ধ হন। শহরে শিক্ষাত মানুষের মধ্যে গ্রামীণ জীবন ও সংস্কৃতি সম্বন্ধে সচেতনতা বৃদ্ধি পায়। শিল্পকলার ওপরেও গ্রামীণ শিল্পের প্রভাব পড়ে। লৌকিক শিল্পের প্রথম নিবিষ্ট চর্চা দেখা যায় সুনয়নী দেবীর ছবিতে। ১৯২০-এর দশকে জোড়াসাঁকোর ঠাকুরবাড়ির অমত্মঃপুরে বসে এই শিল্পী যে ছবি আঁকছিলেন তার মধ্যে খুব স্বতঃস্ফূর্তভাবেই বাংলার লোকাচারের প্রভাব এসে যাচ্ছিল। যামিনী রায় সুনয়নী দেবীর ছবি দেখেই প্রথম উদ্বুদ্ধ হন। লৌকিক সম্পর্কে তাঁর সচেতনতা জাগে। ১৯৩০-এর দশকের শুরম্ন থেকেই তিনি ধীরে ধীরে তাঁর সুদক্ষ স্বাভাবিকতাবাদী চিত্রের পথ পরিহার করে লৌকিকের দিকে অগ্রসর হতে থাকেন। ১৯৩৫-এর মধ্যে তাঁর এই অভিযাত্রা সম্পূর্ণ হয়। তাঁর শিশুপুত্রের সারল্যময় ছবিও অবশ্য তাঁকে এ পথে উদ্বুদ্ধ করে। ১৯৩৭-এ গান্ধীজিরই আগ্রহে ও অনুপ্রেরণায় নন্দলাল বসু আঁকেন হরিপুরা ম-পসজ্জার ছবি। ১৯৩৮-এ অবনীন্দ্রনাথ আঁকেন লৌকিকের প্রাধান্যে ‘কৃষ্ণমঙ্গল’ ও ‘কবিকঙ্কণ চ-ী’ চিত্রমালা।\nলৌকিকের এই বিসত্মার ১৯৪০-এর দশকের শিল্পীদেরও উদ্বুদ্ধ করে। তাঁরা খুঁজছিলেন তথাকথিত ভারতীয়তা অতিক্রামত্ম এক আমত্মর্জাতিক চিত্রভাষা, কিন্তু তাতে থাকবে এক ভারতীয় আত্মপরিচয়। হুসেনের ছবিও এই সমন্বয়ের পথেই অগ্রসর হয়েছে। এর পরে আমরা কলকাতার পূর্বোক্ত প্রদর্শনী থেকে তিনটি ছবির উলেস্নখ করব এই সমন্বয় প্রয়াসের দৃষ্টামত্ম হিসেবে।\n১৯৫৫ সালে তেলরঙে আঁকা একটি ছবির শিরোনাম ‘বেগম’। ছবিটি রেখার প্রাধান্যে আঁকা। শায়িতা এক মানবী, এইটুকু মাত্র ছবিটির বিষয়। নারী শুয়ে আছে, তার মাথাটি বালিশে ওপরের দিকে তোলা। পা-দুটি হাঁটুর কাছ থেকে ভাঁজ করে লম্বভাবে অবস্থিত। ডানহাতে ধরা একটি তালপাতার পাখা। সে নিজেকে বিজন করছে। বিষয়টি লৌকিক। আঙ্গিকেও লৌকিক সারল্য রয়েছে। কয়েকটি সরল ও বক্ররেখা সূচিত করছে মানবীর অবয়ব-বিন্যাস, তার চোখ, মুখ,\nহাত-পা। রেখার মধ্যবর্তী অংশ সমতল বর্ণে ভরাট করা। প্রেক্ষাপটে আঁধারময় সমতল বর্ণপ্রলেপ। আর কিছু নেই। দেশীয় লৌকিকের সঙ্গে এখানে শিল্পী ইম্প্রেশনিস্ট রূপবিন্যাসকে মিলিয়েছেন। কিন্তু ছুঁয়ে গেছেন ভারতীয় গ্রামীণ জীবনের সরল সৌন্দর্যকে। এই ছবিটির রূপায়ণে অতিকথন বা অতিরিক্ত বাচন একেবারেই নেই। মিত-বাচন বা মিনিমালিজম এর বৈশিষ্ট্য বলা যায়।\nএর পরে আমরা দেখব ১৯৬৯-এ আঁকা ‘বড়ে গুলাম আলি’ শীর্ষক রূপায়ণটি। এটিও তেলরঙের রচনা। সুরম-ল বাজিয়ে গান গাইছে প্রখ্যাত এই সংগীতশিল্পী। এই হলো ছবিটির বিষয়। এখানে দেশীয় লৌকিক আঙ্গিক একেবারেই নেই। পোস্ট-ইম্প্রেশনিজমের সঙ্গে ঈষৎ এক্সপ্রেশনিজমের মিশ্রণ রয়েছে। রেখা বা বর্ণের পরিমিত ব্যবহার এ ছবিটিরও বৈশিষ্ট্য। দেশীয় বিষয়কে পাশ্চাত্য আধুনিকতাবাদী আঙ্গিকের ভিতর দিয়ে রূপায়ণের প্রয়াস এখানে। কিন্তু এখানে হুসেনের নিজস্ব আঙ্গিক বা স্বকীয়তা তেমন কিছু নেই।\nচতুর্থ যে ছবিটির কথা বলা হবে, সেটিকে বলা যেতে পারে হুসেনের অন্যতম শ্রেষ্ঠ ছবি। ১৯৭৩-এর আগে তেলরঙের বেশ বড়মাপের (৯১.৫ x ৯১.৫ সেমি) এই ক্যানভাসটির শিরোনাম ‘বার্ড সেলার’। পাখি-বিক্রেতা কয়েকজন গ্রামীণ মানবীর উপস্থাপনা, এই হলো ছবিটির বিষয়। এই ছবির আঙ্গিক কিন্তু একেবারেই দেশীয় লৌকিক নয়। নারীদের অবয়ব-সংস্থান অবশ্য দ্বিমাত্রিক। কিন্তু মুখের গঠনে ত্রিমাত্রিক কৌণিকতা আছে, যাতে কিউবিজমের উপস্থিতি খুবই স্পষ্ট। পিকাসো এখানে খুব বেশি মাত্রায় উপস্থিত। যে পাখিটিকে ওপরে তুলে ধরেছে একজন পসারিণী, সেই পাখিটির গঠনেও কিউবিজম রয়েছে। পশ্চাৎপটে নীল আর সাদার বুনোটের বিসত্মারে আকাশের আভাস। আকাশের তলায় বর্ণের ঝংকারে রূপায়িত হয়েছে চারজন গ্রামীণ পসারিণী মানবী। তারা ভারতের গ্রামে সুস্মিত সুরকে স্পন্দিত করছে পাশ্চাত্য আধুনিকতাবাদী চিত্রভাষায়। এই ছবির বর্ণপরিকল্পনায় পাহাড়ি অনুচিত্রের বর্ণপ্রয়োগপদ্ধতির প্রভাব আছে। এখানে যে সিত্মমিত আনন্দ ও বিস্ময়ের অভিব্যক্তি, তাতে ভারতীয় ধ্রম্নপদী স্থৈর্যের প্রকাশ আছে। হুসেন গ্রামীণ ভারতের প্রাণকেন্দ্রটিকে ধরেছেন এই ছবিতে। কিন্তু সবটাই দেশীয় লৌকিক ভাষায় নয়। স্বদেশ ও বিশ্বের এই সমন্বয়-প্রয়াস ১৯৪০-এর দশকের আধুনিকতাবাদী সন্ধানের একটি বৈশিষ্ট্য। হুসেনের এই ছবিটি এই সন্ধানেরই শ্রেষ্ঠ এক প্রকাশ। এই ঝংকৃত প্রকাশ থেকে হুসেন ধীরে ধীরে সংবৃতির দিকে গেছেন। রূপকে আরো সংক্ষিপ্ত করে তুলতে চেয়েছেন, যার প্রকাশ আমরা দেখেছি ‘ভীষ্মের শরশয্যা’ বা বেনারস চিত্রমালায় সন্ন্যাসীর সণানের দৃশ্যে।\n১৯৪০-এর দশকের শিল্পকলায় আধুনিকতাবাদী চেতনার বিসত্মারে সবচেয়ে বহুপ্রজ, সবচেয়ে স্বতঃস্ফূর্ত এবং সবচেয়ে বিতর্কিত শিল্পী মকবুল ফিদা হুসেনের জন্ম মহারাষ্ট্রের শোলাপুরে ১৯১৫ সালের ১৭ সেপ্টেম্বর। তাঁর বাবা একটি কাপড়ের মিলে চাকরি করতেন। মাত্র ছমাস বয়সে তাঁর মায়ের মৃত্যু হয়। তাঁর বাবা সে বছরই চাকরিটি হারিয়ে শোলাপুর ছেড়ে ইন্দোরে চলে যান। সেখানেই কেটেছে হুসেনের শৈশব। মাতৃসেণহের অভাব, সৎমায়ের অবহেলা শৈশব থেকেই তাঁকে অনিকেত, স্বাধীনচেতা করে তোলে। ছবি আঁকার ঝোঁক ছিল শৈশব থেকেই। ছিল জন্মগত প্রতিভা। স্কুলে কিছুদিন সাধারণ লেখাপড়ার পর ইন্দোরের আর্ট স্কুলে ভর্তি হন। সেখানে ডি দেওলালিকরের অধীনে তাঁর চিত্রকলা শিক্ষার সূচনা। পরবর্তীকালের প্রখ্যাত শিল্পী এন এস বেন্দ্রে তখন ইন্দোরে ছিলেন। হুসেনের শিল্পী-প্রতিভাকে তিনিই প্রথম চিনতে পেরেছিলেন। তাঁর বাবাকে বলেছিলেন, হুসেন অসামান্য ক্ষমতাসম্পন্ন। সে যেন ছবিতেই তার সমসত্ম মনোযোগ সংহত করে। তাঁর বাবা ইন্দোরে যে চাকরি করতেন, সেই চাকরিও তিনি হারালেন। জীবিকার সন্ধানে হুসেনকে চলে আসতে হলো বম্বেতে ১৯৩৭ সালে। নানা ধরনের কাজ করেছেন সেখানে। তাঁর বাবার ছিল ঘির ব্যবসা। সেই ব্যবসার দায়িত্ব নিতে হয়েছে তাঁকেও। এছাড়া পোস্টার ও সিনেমার হোর্ডিং এঁকেছেন। কাঠের আসবাব তৈরি, পুতুলের নকশা তৈরি – এসবও তাঁকে করতে হয়েছে জীবিকার জন্য।\nভাগ্য-বিপর্যয়ে কোনো শিল্পশিক্ষা প্রতিষ্ঠানে শেখার সুযোগ হয়নি তাঁর। হয়তো সেটাই তাঁর ক্ষেত্রে আশীর্বাদের মতো কাজ করেছিল। ২২ বছর বয়স থেকে বম্বেতে সিনেমার হোর্ডিং এঁকে তাঁর শিল্পীজীবনের শুরম্ন। তুলির দ্রম্নত টানে অতি অল্প সময়ে ওই যে বড় বড় ছবি এঁকে যাওয়া – এটা প্রথম থেকেই তাঁর প্রকরণ ও আঙ্গিকের নিয়ন্ত্রক শক্তি হয়ে উঠেছে। তাঁর রূপায়ণে এনেছে জঙ্গমতা। এই জঙ্গমতা তাঁর রূপাবয়বের সংক্ষিপ্ততারও অন্যতম উৎস। ১৯৩৭ সালের পর থেকে বম্বেতে যখন তিনি থেকেছেন প্রথম কয়েক বছর খুবই কষ্টের মধ্যে কেটেছে তাঁর জীবন। বম্বের ফোরাস রোডের এক মোটর গ্যারেজে প্রায় ছয় মাস তাঁকে রাত কাটাতে হয়েছে। গ্র্যান্ট রোডের ফুটপাথই ছিল তাঁর স্টুডিও। রাতের যানবাহন ও লোক চলাচল শেষ হলে ফুটপাথের ওপর চিত্রপট বিছিয়ে আঁকতে হতো সিনেমার হোর্ডিং। ভোরে যানবাহন চলাচল শুরম্ন হওয়ার আগে শেষ করতে হতো। শেখার অদম্য ইচ্ছা ছিল তাঁর। মানুষের শরীর-অভ্যমত্মরের অঙ্গসংস্থান জানার জন্য মেডিক্যাল কলেজে শবব্যবচ্ছেদ দেখেছেন। স্বাভাবিকতার চিত্ররীতিতে দক্ষতা অর্জনের জন্য রেনেসাঁর প্রখ্যাত শিল্পীদের ছবি নকল করে অনুশীলন করেছেন। এভাবে প্রচ- কষ্টের মধ্যে অদম্য উৎসাহ ও আগ্রহে তিনি অনুশীলন করে গেছেন ১৯৩৭ থেকে ১৯৪৭ পর্যমত্ম। সেই অনুশীলন তাঁর শিল্পসৃষ্টির ভিত তৈরি করেছিল।\n১৯৪৭-এ বম্বে আর্ট সোসাইটির প্রদর্শনীতে তাঁর ছবি প্রথম প্রদর্শিত হয়। হুসেনের আরেকটি শখ বা ‘হবি’ ছিল সিনেমা দেখা। ইন্দোরে থাকতে তিনি সুযোগ পেলেই সিনেমা দেখতেন। বম্বেতে এসে বিশ্ব চলচ্চিত্রের শ্রেষ্ঠ নিদর্শনগুলির সঙ্গে তিনি পরিচিত হন। চলচ্চিত্রে তাঁর জ্ঞান তাঁর চিত্রসাধনায় যেমন সহায়ক হয়েছে, তেমনি একটা পর্যায়ে চলচ্চিত্র নির্মাণেও তাঁকে উদ্বুদ্ধ করেছে। এই প্রজ্ঞার বলেই তিনি তৈরি করতে পেরেছিলেন থ্রু দ্য আইজ অব আ পেইন্টার নামে তথ্যচিত্র, ১৯৬৭ সালে যা জাতীয় পুরস্কার পেয়েছিল। প্রথাগত স্কুল ও কলেজের শিক্ষার সুযোগ হয়নি তাঁর। কিন্তু নিজের উদ্যোগে পড়াশোনা করে তিনি যে জ্ঞান অর্জন করেন, তা তাঁর শিল্পসৃষ্টির উৎস হিসেবে যেমন কাজ করেছে, তেমনি গড়ে তুলেছে তাঁর নিজস্ব বিশ্বদৃষ্টি। ইংরেজি ভাষায় অসামান্য ব্যুৎপত্তি অর্জন করেছিলেন তিনি, যার পরিচয় পাওয়া যায় তাঁর লেখা ইংরেজি কবিতায়। কবি হিসেবেও তাঁর সফলতা কম নয়।\nবম্বেতে যে আধুনিক ও আধুনিকতাবাদী শিল্প-আন্দোলন চলছিল, ১৯৪৭-এর মধ্যে হুসেন সেই আন্দোলনের সঙ্গে যুক্ত হয়ে যান। ১৯৪৮-এ তিনি বম্বে ‘প্রগ্রেসিভ আর্টিস্টস গ্রম্নপে’ যোগ দেন। সে বছরই দিলিস্নতে সরকারি উদ্যোগে রাষ্ট্রপতি ভবনে আয়োজিত হয়েছিল ভারতীয় শিল্পকলার একটি প্রদর্শনী। শিল্পী সুজার সঙ্গে তিনি গিয়েছিলেন সেই প্রদর্শনী দেখতে। এই প্রদর্শনীতে ছিল গুপ্ত ভাস্কর্য থেকে শুরম্ন করে বাশোলি ও পাহাড়ি চিত্রকলা, লোকশিল্পের বিভিন্ন পর্যায় নিয়ে ভারতীয় ধ্রম্নপদী ও লৌকিক শিল্পের এক সমৃদ্ধ সংগ্রহ। তাঁর নিজের কথায় : ‘The exhibition left me both humbled and exhilerated. It was like scalingamountain and then discoveringawhole new range of mountains.’ এই দেখা শিল্পীর আত্ম-আবিষ্কারে গভীর প্রভাব ফেলেছে।\nভারতীয় পরম্পরাগত শিল্প ও লৌকিক জীবনের বর্ণিল ব্যাপ্তি হুসেনের সৃজনের ভিত্তি। এই ভিত্তির ওপর তিনি পাশ্চাত্যের আধুনিকতাবাদী অন্বেষণকে মিলিয়েছেন। সময় ও সামাজিক পরিস্থিতির অভিঘাতে নিজের প্রকাশভঙ্গি স্থিরীকৃত করেছেন। প্রকৃতপক্ষে সুফি ধর্মমত, ভারতীয় পুরাণের ঐতিহ্য, চৈনিক কালি-তুলির ছবি, ইতালীয় রেনেসাঁস, ব্রিটিশ জলরং, পিকাসো থেকে বাউহাউস, চলচ্চিত্র, ভারতীয় লৌকিক জীবন, রাজনীতি ইত্যাদি অনেক কিছু থেকে তিনি গ্রহণ করেছেন। এবং আত্মস্থ করে নিজস্ব রূপ নির্মাণ করেছেন। সেই রূপের মধ্য দিয়ে ভারতীয় আধুনিকতাবাদের বলিষ্ঠ এক পাদপীঠ তৈরি করেছেন।\nহুসেনের শিল্পকলার বিকাশ ঘটেছে মুম্বাইয়ের ১৯৪০-এর দশকের শিল্প-আন্দোলনের প্রেক্ষাপটে। বাংলার শিল্প-আন্দোলনের সঙ্গে এর অনেকটাই পার্থক্য রয়েছে। হুসেনের ছবি বুঝতে হলে সেই প্রেক্ষাপটটিকে বুঝে নেওয়ার প্রয়োজন আছে। পূর্বাঞ্চলে বা বাংলায় চলিস্নশের দশকের বা তার পূর্ববর্তী সময়ে ছিল মুখ্যত দুটি চিত্রধারার সহাবস্থান ও পারস্পরিক আদান-প্রদান। একটি নব্য-ভারতীয় রীতি, অন্যটি ব্রিটিশ অ্যাকাডেমিক স্বাভাবিকতাবাদী ধারা। পশ্চিমাঞ্চলে বা মুম্বাইতে সে রকম ছিল না। সেখানে কোনো নব্য-ভারতীয় ধারা অথবা সমতুল্য স্বদেশচেতনা-আশ্রিত কোনো আঙ্গিক গড়ে ওঠেনি।\n১৮৫৬ সালে মুম্বাইতে স্যার জে জে স্কুল অব আর্ট প্রতিষ্ঠিত হয়। সেই থেকে ব্রিটিশ অ্যাকাডেমিক স্বাভাবিকতার ধারার চর্চাই প্রবল হয় সেখানে। এই ধারায় সুপ্রতিষ্ঠিত শিল্পীদের মধ্যে অত্যমত্ম প্রভাবশালী ছিলেন মহাদেব বিশ্বনাথ ধুরন্ধর (১৮৭১-১৯৪৪), এস এল হলদানকর\n(১৮৮২-১৯৬৮), জে এ লালকাকা (১৮৮৪-১৯৬২), এম ভি শিখাওয়ালা (১৮৭২-১৯৩৭), এ এক্স ত্রিনিদাদে (১৮৭০-১৯৩৫) প্রমুখ। পাশাপাশি আর এক ধারার শিল্পীও অবশ্য ছিলেন, যাঁরা স্বাভাবিকতার ভিত্তি থেকে শুরম্ন করলেও ভারতীয় প্রথাগত শিল্পের দ্বারা খানিকটা প্রভাবিত হয়েছিলেন। এঁদের মধ্যে উলেস্নখযোগ্য আবালাল রহিমান (?-১৯৩১), জে এম অহিবাসি, এন এল যোশি, রবিশঙ্কর রাভাল (১৮৯২-১৯৭৭) প্রমুখ। তখন বম্বে আর্ট সোসাইটির প্রদর্শনী ছিল ওখানকার শিল্পীদের প্রকাশের প্রধান পাদপীঠ। এই সোসাইটি ছিল একমাত্র স্বাভাবিকতার রীতিরই পৃষ্ঠপোষক। সেই স্বাভাবিকতা থেকে কোনো রকম বিচ্যুতি সেখানে স্বীকৃতি পেত না।\nচল্লিশের দশকের উদীয়মান তরম্নণ শিল্পীরা উপরোক্ত দুটি ধারার কোনোটির সঙ্গেই নিজেদের মেলাতে পারছিলেন না। দেশীয় ও আমত্মর্জাতিক রাজনৈতিক ও সামাজিক পরিস্থিতি প্রতিবাদী ভাবনায়\nউদ্বুদ্ধ করছিল তরম্নণ শিল্পীদের। মুম্বাইতেও এর ব্যতিক্রম ঘটেনি। জে জে স্কুল অব আর্টের ছাত্রদের মধ্যেই একটা প্রতিবাদী আন্দোলনের সূচনা হয়েছিল, যাকে বলা হয় ‘ইয়ং টার্ক মুভমেন্ট’ বা তরম্নণ\nতুর্কি-আন্দোলন। এই দলের নেতা ছিলেন পি টি রেড্ডি (১৯১৫-৯৭)। এই দলে তাঁর সঙ্গে অন্য যে শিল্পীরা ছিলেন, তাঁরা হলেন ক্লেমেন্ট বাপতিসত্মা, মজীদ, ভোজলে, এম কে কুলকার্নি ও মোঘুল। এই ইয়ং টার্ক মুভমেন্টের ভাবধারার অনুসরণেই কিছু পরে বম্বে প্রগ্রেসিভ গ্রম্নপের উদ্ভব হয়েছিল।\nমুম্বাইতে ‘ক্যালকাটা গ্রম্নপে’র প্রদর্শনী হয়েছিল ১৯৪৪ ও ১৯৪৫ সালে। এই প্রদর্শনী সেখানকার তরম্নণ শিল্পীদের উদ্বুদ্ধ করেছিল। ১৯৪৭ সালে বম্বে আর্ট সোসাইটির প্রদর্শনীতে কে এইচ আরার (১৯১৩-৮৫) ‘ইনডিপেনডেন্স ডে প্রসেশন’ শিরোনামে একটি ছবি বাতিল হয়েছিল। ফ্রাঁসিস নিউটন সুজার (১৯২৪-২০০২) ছবি সম্পর্কে বলা হয়েছিল, বড় বেশি ‘প্রোলেটারিয়ান’। এর প্রতিবাদে এই দুজন শিল্পী অর্থাৎ আরা ও সুজা এবং আরো দুজন সমমনোভাবাপন্ন শিল্পী ভাস্কর এস কে বাক্রে (১৯২০-) ও সৈয়দ হায়দর রাজা (১৯২২) একসঙ্গে মিলে দল তৈরি করলেন। এই দলে পরে অমত্মর্ভুক্ত করা হলো এম এফ হুসেন ও এইচ এ গাডে-কে (১৯১৭-২০০১)। এই কজন শিল্পীর সম্মিলনে ১৯৪৭-এ গড়ে উঠল ‘বম্বে প্রগ্রেসিভ আর্টিস্টস গ্রম্নপ’। এই দলের প্রথম প্রদর্শনী হয়েছিল মুম্বাইতে ১৯৪৯-এর জুলাই মাসে। এই কজন শিল্পী ছাড়াও তাঁদের পাশে ছিলেন সমমনোভাবাপন্ন ও সমসাময়িক আরো কয়েকজন শিল্পী, কে কে হেববার (১৯১১-৯৬), শিবক্স চাবদা (১৯১৪-৯০), কৃষেণ খান্না (১৯২৫) প্রমুখ। এঁদের কাজের মধ্য দিয়েই চলিস্নশের শিল্পকলা বিশেষ এক চরিত্র অর্জন করেছিল।\nপ্রগতিশীল আদর্শ নিয়ে কলকাতায় যেমন শিল্পীদের মধ্যে মতানৈক্য ও বিরোধ ছিল, মুম্বাইতেও তা ছিল। সুজার একসময় মার্কসবাদের প্রতি সহানুভূতি ছিল। সেজন্য দলের নামকরণে ‘প্রগ্রেসিভ’ কথাটি তিনি রেখেছিলেন। কিন্তু অল্প দিনের মধ্যেই তাঁর দৃষ্টিভঙ্গি পরিবর্তিত হয়। তিনি বা অন্যান্য শিল্পীও ফর্মালিজম বা আঙ্গিকের অভিনবত্বের ওপর জোর দিয়েছিলেন। স্বাভাবিকতাকে যেমন তাঁরা পরিহার করেছিলেন, তেমনি শামিত্মনিকেতন বা যামিনী রায়ের আদর্শকে তাঁদের গ্রহণযোগ্য মনে হয়নি। শামিত্মনিকেতনকে মনে হয়েছিল বেশি ভাবপ্রবণ এবং যামিনী রায়কে অত্যমত্ম অপরিশীলিত। তাঁদের কাছে আদর্শ হিসেবে বিবেচিত হয়েছিলেন অমৃতা শেরগিল। তাঁরা পাশ্চাত্যের আধুনিকতাবাদী ভাষার প্রতি আকৃষ্ট হচ্ছিলেন। আঙ্গিকের আধুনিকতাকে গুরম্নত্বপূর্ণ মনে হচ্ছিল তাঁদের। আঙ্গিকের মধ্য দিয়েই তাঁরা সময়ের নির্যাসকে ধরতে চাইছিলেন।\n‘প্রগ্রেসিভ আর্টিস্টস গ্রম্নপে’র সঙ্গে থেকেও হুসেন ছিলেন অন্য সবার থেকে আলাদা। আঙ্গিকের নিজস্বতা ও অভিনবত্বের সন্ধান তাঁর ছিল। কিন্তু নিছক আঙ্গিকবাদী তিনি ছিলেন না। জীবনের সঙ্গে তাঁর যোগ ছিল নিবিড়। তৃণমূল সত্মরের বাসত্মবতাকে তিনি উপলব্ধি করেছেন দারিদ্রে্যর বিরম্নদ্ধে তাঁর জীবনসংগ্রামের মধ্য দিয়ে। এই জন্য শিল্পের ভিতর দিয়ে তিনি জীবনের ঐশ্বর্য ও আলোকময়তাকেই ধরতে চেয়েছিলেন। এর আগে ‘বার্ড সেলার’ ও ‘বড়ে গুলাম আলি’ ছবি দুটিতে আমরা সেই সদর্থক জীবনবোধের দৃষ্টামত্ম দেখেছি। গ্রামীণ ভারতের প্রতি যেমন তাঁর গভীর দায়বোধ ছিল, তেমনি ভারতের অধ্যাত্মসাধনা, পুরাণ ও ইতিহাসের বৈচিত্র্যকেও অত্যমত্ম সম্ভ্রমের চোখে দেখেছেন। তাঁর ছবিতে বিষয় হিসেবে এ সমসত্মই বিশেষ গুরম্নত্ব পেয়েছে। এর আগে মহাভারত চিত্রমালায় ‘ভীষ্মের শরশয্যা’ ও বেনারস চিত্রমালার ছবিতে এর নিদর্শন আমরা দেখেছি।\nবাংলার শিল্পীদের মতো ১৯৪০-এর দশকের মুম্বাইয়ের শিল্পীরা ১৯৪৩-এর মন্বমত্মর দেখেননি। ১৯৪৬-এর সাম্প্রদায়িক সন্ত্রাস দেখেননি। ১৯৪৭-এ দেশভাগের পর উদ্বাস্ত্তর মিছিল দেখতে হয়নি তাঁদের। তাই সেখানে রামকিঙ্কর, বিনোদবিহারী মুখোপাধ্যায়, চিত্তপ্রসাদ বা সোমনাথ হোরের মতো শিল্পী হয়নি। হুসেনেরও ছিল না এ সমসত্ম বিপর্যয়ের প্রত্যক্ষ অভিজ্ঞতা। কিন্তু দারিদ্র্য তিনি দেখেছেন, জীবনধারণের সংকট দেখেছেন। এজন্য গ্রামীণ ভারতের রিক্ততার প্রতি তাঁর সহানুভূতি ছিল। রিক্ততার ভিতর দিয়ে বয়ে যাচ্ছে আধ্যাত্মিকতার ফল্গুস্রোত – তার প্রতিও নিবিড় শ্রদ্ধা ছিল। এই সহানুভূতি ও শ্রদ্ধা থেকেই গড়ে উঠেছে তাঁর ছবির আঙ্গিক। এখানেই তাঁর ছবির সঙ্গে মুম্বাইয়ের সমসাময়িক ও অন্যান্য শিল্পীর পার্থক্য।\nসুজা তাঁর আঙ্গিক গড়ে তুলেছিলেন আদিমতার আয়তনিক সংক্ষুব্ধ অভিব্যক্তির প্রখরতা থেকে। রাজা বিমূর্ততার ভিতর দিয়ে আধ্যাত্মিকতার নানা দিক নিয়ে পরীক্ষা-নিরীক্ষা করেছেন তাঁর ছবিতে প্রায় সারাজীবন। হেববার নৃত্যের ছন্দের ভিতর দিয়ে জীবনের ছন্দকে অনুধাবন করতে চেয়েছেন। চাবদা লৌকিক উপস্থাপনার সারল্য দিয়ে গড়ে তুলেছেন তাঁর ছবি। গাইতোন্ডে তাঁর বিমূর্ততায় মুহূর্তের অনুভবের আলোকে জ্যামিতিক গাঠনিকতায় রূপায়িত করেছেন। তায়েব মেহতা অবয়বকে ভেঙে নিজস্ব কল্পরূপ তৈরি করেছেন। আকবর পদমসির ছবিতে প্রাধান্য পেয়েছে অধ্যাত্মচেতনা। কখনো নিসর্গের বিমূর্তায়নে, কখনো ‘মেটাস্কেপ’ চিত্রমালায়। পশ্চিম ভারতে চলিস্নশের দশকে শিল্পীদের এরকম বহুমুখী বিসত্মারের মধ্যে হুসেন একটু স্বতন্ত্র থেকেছেন তাঁর সামাজিক দায়বোধ ও ঐতিহ্যচেতনায়।\nতাঁর শিল্পের বিষয় হিসেবে তিনি বেছে নিয়েছিলেন বিসত্মীর্ণ গ্রামীণ ভারতকে। তারপর এসেছে রামায়ণ, মহাভারত ইত্যাদি পৌরাণিক বিষয়। স্বাধীনতাসংগ্রাম এসেছে। এসেছে সাংস্কৃতিক উৎকর্ষের নানা দিক, সত্যজিৎ রায়, পথের পাঁচালী ইত্যাদি। মাদার টেরেসাকে নিয়ে চিত্রমালা করেছেন। ঘোড়া অনেক সময়ই হয়ে উঠেছে তাঁর প্রিয় বিষয়। ছাতার আত্মকথা নিয়ে ছবি করেছেন, যার ভিতর দিয়ে ধরেছেন গ্রামীণ ভারতের সংবিতকে। এছাড়াও এসেছে অজস্র বিষয় – পোস্টার, ট্যাপেস্ট্রি ইত্যাদি। বেনারস বারবার ফিরে এসেছে তাঁর ছবিতে। ১৯৪০-এর দশকের ভারতীয় আধুনিকতাবাদের যে মূল বৈশিষ্ট্য – পাশ্চাত্য আধুনিকতাবাদী আঙ্গিককে আত্তীকৃত করে ভারতীয় সংবিতের গভীর প্রজ্ঞার সঙ্গে তাকে সমন্বিত করে তুলে আত্মপরিচয়ের এক স্বতন্ত্র নিরিখ নির্মাণ করা, যাতে আমত্মর্জাতিকতার ভিতর প্রতিফলিত হয় প্রবহমান পরম্পরার অনিবার্য প্রতিবিম্ব – হুসেন সেটা অত্যমত্ম সফলতার সঙ্গে করে গেছেন। ভারতের জীবন ও সংস্কৃতিকে – এর অতীত ও বর্তমানকে – তিনি আলোকিত বিভায় উপস্থিত করেছেন তাঁর বিভিন্ন চিত্রমালার মধ্য দিয়ে। অত্যমত্ম পরিমিত বাচনে সংক্ষিপ্ততার মধ্য দিয়ে সাংকেতিক চিত্রভাষা তিনি তৈরি করেছেন তাঁর বিষয়ের প্রয়োজন অনুসারে। এই সংক্ষিপ্ততা ও সাংকেতিকতার মধ্য দিয়েই গড়ে ওঠে তাঁর প্রকাশের স্বাতন্ত্র্য। হুসেনের ছবি সবসময়ই অবয়বী। বিমূর্ততার দিকে তিনি প্রায় কখনোই যেতে চাননি। বলেছেন ভারতে যে শতাধিক কোটি মানুষের জীবন, এর সবটাই প্রখর বাসত্মব। এখানে বিমূর্ত কিছু নেই।\nতাঁর নিজস্ব আঙ্গিকে পৌঁছানোর দৃষ্টামত্ম হিসেবে ১৯৫৫-র ‘বেগম’ শিরোনামে একটি ছবির উলেস্নখ করেছি আমরা আগে। ১৯৫৬-তে আঁকা তাঁর আরেকটি ছবি তাঁর নিজস্ব আঙ্গিক-পদ্ধতির আদর্শ-স্বরূপ বিবেচিত হয় এখন। বোর্ডের ওপর তেলরঙে আঁকা ছবিটির শিরোনাম ‘বিটুইন দ্য স্পাইডার অ্যান্ড দ্য ল্যাম্প’। সাংকেতিক হলেও খুবই সহজ উপস্থাপনা। একটি ঘরের অভ্যমত্মরে দাঁড়িয়ে আছে পাঁচজন মানুষ। দুজন পুরম্নষ, বাকি তিনজন নারী। গ্রামীণ একটি মুসলিম পরিবারের সদস্য বলে মনে হয় তাদের। তিনজন নিশ্চুপ দাঁড়িয়ে আছে। দুজন রয়েছে কথা বলার ভঙ্গিতে। তাদের শরীরের গঠনে রেখাভিত্তিক লৌকিক সারল্য রয়েছে। সেই সারল্যের মধ্যেই মুখের রৈখিক গঠনে যে দৃঢ়বদ্ধ কৌণিকতা, তাতে রয়েছে কিউবিজমের পরোক্ষ প্রতিফলন। পিকাসোর সঙ্গে গ্রামীণ ভারতীয়তার সফল মেলবন্ধন রয়েছে ছবিটিতে। মেঝের ওপর একটি মাকড়সা দেখা যাচ্ছে। সুতোর সাহায্যে সেই মাকড়সাটিকে ধরে আছে মধ্যবর্তী অবস্থানে দাঁড়িয়ে থাকা প্রধান পুরম্নষ। ওপরের দিকে বাঁ-পাশে ঝুলছে লণ্ঠন-সদৃশ একটি বাতি। মাকড়সা ও বাতির অবস্থান নির্দেশ করেই ছবিটির শিরোনাম রাখা হয়েছে ‘বিটুইন দ্য স্পাইডার অ্যান্ড দ্য ল্যাম্প’। মাকড়সা ও আলোর মাঝখানে সত্মব্ধ হয়ে অবস্থান করছে গ্রামীণ একটি পরিবার। এই হলো ছবিটির বিষয়; যতটা আমরা অনুধাবন করতে পারি।\n১৯৭৭-৭৮-এর ডিসেম্বর-জানুয়ারি মাসে দিলিস্নতে ললিতকলা অ্যাকাডেমির রবীন্দ্রভবন গ্যালারিতে অনুষ্ঠিত ‘পিকটোরিয়াল স্পেস’ শীর্ষক একটি সম্মেলক প্রদর্শনীতে ছবিটি দেখানো হয়েছিল। প্রদর্শনীটি কিউরেট করেছিলেন গীতা কাপুর। ছবিটির আঙ্গিক সম্পর্কে তাঁর মমত্মব্য প্রণিধানযোগ্য। খানিকটা উদ্ধৃত করা যেতে পারে।\n‘As early as the beginning of the 1950’s M. F. Husain had devisedastyle for the figural delineation of the Indian villager with reference to Indian sculpture and was using, with unique effect, the pictorial format of the birdie scrolls and miniature schools of western India and Mewar, where the picture space is divided into square reetangulor sections to accomodate different parts, aspects or phasis ofanarrative.\n১৯৫০-এর দশকের মাঝামাঝি সময়ে হুসেন তাঁর নিজস্ব আঙ্গিক-পদ্ধতিতে পৌঁছে গেছেন। সেই আঙ্গিকের ভিতর দিয়ে পরিস্ফুট করতে পেরেছেন তাঁর নিজস্ব জীবন-ভাবনা ও বিশ্বদৃষ্টি। এই ভিত্তির ওপরই তাঁর পরবর্তীকালের শিল্পসৃষ্টি বিবর্তিত হয়েছে। ১৯৩৭ থেকে ১৯৪৭ পর্যমত্ম তাঁর মুম্বাইতে অবস্থানকালে এক জটিল সময়ের মধ্য দিয়ে তিনি গেছেন। জীবনসংগ্রামের মধ্য দিয়েই আয়ত্ত করেছেন শিল্পের প্রকরণ। অদম্য ছিল তাঁর জীবনীশক্তি। অদম্য ছিল আবেগ ও আবিষ্কারের প্রবণতা। এরই জোরে তিনি শিল্পের ও জীবনের একটির পর একটি শিখর জয় করেছেন। ১৯৪৭-এ মুম্বাইতে একটি সম্মেলকে তাঁর ছবি প্রথম প্রদর্শিত হয়। ১৯৪৮-এ ‘বম্বে প্রগ্রেসিভ আর্টিস্টস গ্রম্নপ’ দলের সঙ্গে যুক্ত হন। ১৯৫০-এ বম্বেতে তাঁর প্রথম একক প্রদর্শনী হয়। ১৯৫১-তে প্যারিসের Salon de Mai-তে প্রদর্শিত হয় তাঁর ছবি। ওই বছরই চীনে যান। চীনের শিল্পকলা ও নান্দনিকতা তাঁর নিজের\nশিল্প-ভাবনাকে অনেক সমৃদ্ধ করে। ১৯৫৩-তে প্রথম ইউরোপ যান। জুরিখের গ্যালারি প্যালেটে একক প্রদর্শনী হয় এবং ভেনিস বিয়েনালে অংশগ্রহণ করেন। ১৯৫৫-তে ললিতকলা অ্যাকাডেমির জাতীয় পুরস্কার পান। ১৯৬৬-তে ভারত সরকার তাঁকে পদ্মশ্রী উপাধিতে ভূষিত করে। ১৯৭৩-এ তিনি পান পদ্মভূষণ, ১৯৯১-তে পদ্মবিভূষণ। ১৯৭১-এ সাও পাওলো বিয়েনালে যোগদান করেন বিশেষ আমন্ত্রিত শিল্পী হিসেবে পাবলো পিকাসোর সঙ্গে। একজন ভারতীয় শিল্পীর পক্ষে এটা একটা বিরল সম্মান। ১৯৬৭-তে তিনি তৈরি করেন ২০ মিনিট দৈর্ঘ্যের তথ্যচিত্র থ্রু দ্য আইজ অব আ পেইন্টার ভারত সরকারের ফিল্ম ডিভিশনের প্রযোজনায়। সেই ফিল্ম ওই বছরই বার্লিন ফিল্ম ফেস্টিভ্যালে ‘গোল্ডেন বিয়ার’ সম্মান পায়। পরবর্তীকালে আরো দুটি ফিল্ম তিনি তৈরি করেন। ২০০০ সালে গজগামিনী, ২০০৪-এ মীনাক্ষী : আ টেল অব থ্রি সিটিজ।\nতাঁর জীবনপঞ্জি থেকে এই কয়েকটি তথ্য আমরা উলেস্নখ করলাম শিল্পী হিসেবে তাঁর অবস্থান ও সাফল্যের দিকচিহ্ন বোঝাতে। অসাধারণ সমৃদ্ধ তাঁর জীবনপঞ্জি। এর বিসত্মৃত উলেস্নখ বাহুল্য মাত্র। আমরা এখন তাঁর ছবির ক্রমবিবর্তনের ভিতর দিয়ে একটু যাওয়ার চেষ্টা করব তাঁর বিষয়ভাবনা ও আঙ্গিকের বৈচিত্র্য অনুধাবন করতে। ‘টাটা স্টিল’ থেকে হুসেনের ওপর একটি বড় চিত্রসম্ভার বা অ্যালবাম প্রকাশিত হয়েছিল ১৯৮৮ সালে ‘হুসেন’ শিরোনামে। সেই গ্রন্থে উদ্ধৃত একটি ছোট লেখায় শিল্পী বলেছিলেন, ‘In ‘Art’ there is no such thing as evolution. Aesthetic experience at the age of 11 is as vital and valid as at 70.’ হুসেন সময়ের সাযুজ্যে ও বিষয়ের প্রয়োজনে তাঁর প্রকাশভঙ্গি নির্ধারণ করেছেন। সেই বিষয় ও প্রকাশভঙ্গির বৈচিত্র্যের কয়েকটি দিক আমরা অনুধাবনের চেষ্টা করব এই গ্রন্থটির অনুসরণে।\nতাঁর বেনারস চিত্রমালার কয়েকটি নিদর্শন দিয়ে শুরম্ন ও শেষ হয়েছে এই চিত্রসম্ভার। এর একটি ছবির উলেস্নখ করেছি আমরা শুরম্নতে তাঁর প্রকাশভঙ্গির সংবৃতি বোঝাতে। এর পরে আমরা দুটি ছবি দেখব – ‘গান্ধী’ ও ‘গান্ধী অ্যাসাসিনেশন’। দুটি ছবিই জলরঙে আঁকা। জলরং তাঁর একটি প্রিয় মাধ্যম। নিজস্ব রীতির জলরং উদ্ভাবন করেছিলেন তিনি, যা ব্রিটিশ জলরং পদ্ধতি থেকে আলাদা, যার সঙ্গে ভারতীয় সজলতা ও জলপ্রবাহের নিবিড় সম্পর্ক আছে। ড. ডানিয়েল হারউইটজ (Dr. Daniel Hurwitz) যিনি উক্ত গ্রন্থের ভূমিকা লিখেছিলেন, তিনি হুসেনের জলরং পদ্ধতির সঙ্গে পল ক্লির পদ্ধতির সাযুজ্য সন্ধান করেছেন। প্রকৃতপক্ষে পল ক্লির মিতবাচন ও সংক্ষিপ্ততা এবং প্রচ্ছন্ন কৌতুকের দীপ্তি হুসেনের প্রকাশভঙ্গিরও একটি বৈশিষ্ট্য। কিন্তু গান্ধীবিষয়ক ছবি দুটিতে কোনো কৌতুক নেই। আছে বিপন্ন এক ট্র্যাজিক-চেতনা। গান্ধী-হত্যার ছবিটিতে বিশেষ করে, যে অন্ধকার পরিবৃত হয়ে আছে তা যেন আমাদের সদ্যপ্রাপ্ত স্বাধীনতার মুখে কালো কালি লেপে দেয়।\nপ্রচ্ছন্ন কৌতুক বরং রয়েছে এর পরের ছবিটিতে, যার শিরোনাম ‘বস্নু টাইগার’। পূর্বোক্ত গান্ধীবিষয়ক ছবির সঙ্গে এই নীল বাঘের যেন এক দূরতর সম্পর্ক রয়েছে। যে সন্ত্রাস গান্ধীকে হত্যা করেছে সেই সন্ত্রাসই যেন নীল বাঘের রূপ নিয়ে বিচরণ করছে। সৈনিকের মুখোশটি কি রাষ্ট্রীয় সন্ত্রাসের প্রতীক। এক কল্পরূপের পরিম-ল সৃষ্টি হয়েছে এখানে, যার সঙ্গে স্যুররিয়ালিজমের যেন কিছু সাযুজ্য আছে। তাঁর ছবির গোড়ার দিকের এই অমত্মর্দীপ্ত প্রতিবাদী চেতনা তাঁর অসামান্য শিল্পসিদ্ধির দৃষ্টামত্ম!\nআমরা এরপরে চলে আসি ফৈয়জ, গালিব ও ইকবালকে নিয়ে করা চিত্রমালায়। এগুলিও জলরঙের কাজ, ১৯৮০-র দশকের। এই তিন কবির উপস্থাপনার মধ্য দিয়ে ভারতের আধ্যাত্মিকতার মর্মবাণীটিকে তুলে ধরেছেন শিল্পী। মহাভারত চিত্রমালার উলেস্নখ করা হয়েছে আগে। ‘দ্রৌপদী অন ডাইস’ শীর্ষক ছবিটিতে ভূপাতিতা দ্রৌপদীর যে যন্ত্রণাকে উন্মীলিত করেছেন শিল্পী, তা চিরমত্মন নারীর সংকটের প্রতীক হয়ে ওঠে। ঘোড়া হুসেনের একটি প্রিয় বিষয়। বলেছেন তিনি : ‘my horses like lightening, cut across many horizons.’ ছেলেবেলায় তিনি বিস্মিত হয়ে দেখতেন কেমন করে কালস্নু টাঙ্গাওয়ালা তার অস্থিচর্মসার একটা ঘোড়া দিয়ে টাঙ্গা চালায়। অশ্বমেধের ঘোড়া, কারবালা-যুদ্ধের ঘোড়া, ছেলেবেলায় ইন্দোরের মেলায় দেখা মাটির ঘোড়া আর মেরি-গো-রাউন্ড খেলার কাঠের ঘোড়া – এই সমসত্ম অভিজ্ঞতা একাকার হয়ে গড়ে ওঠে তাঁর ছবির ঘোড়া। ‘নকটারনাল হর্সে’ ঘোড়ার প্রতীকে তমসাবৃত পরিমন্ডলে তিনি যেন এক ধ্বংসের প্রতীকী রূপ-ই আঁকেন।\nরামায়ণের হনুমানের চিত্ররূপ অতিক্রম করে আমরা আসি ‘মাদার টেরেসা’ চিত্রমালায়। মাথায় নীল-পাড়ের সাদা শাড়ির অবগুণ্ঠন হয়ে ওঠে মাদার টেরেসার প্রতীক। এই বিপর্যসত্ম দেশে যেখানে অবহেলিত, পরিত্যক্ত শিশু সামগ্রিক অন্ধকারের স্মারক, সেখানে মাদার টেরেসা হয়ে ওঠেন নবজীবনের উদ্গাতা। ‘পোর্ট্রেট অব অ্যান আমব্রেলা’ তাঁর একটি উলেস্নখযোগ্য চিত্রমালা। ছাতার সংজ্ঞা তিনি নির্ধারণ করেন এভাবে – ‘A tottered piece of black cloth clings to its wiry existence called Umbrella’ এ যেন আমাদের দেশের দরিদ্রের অসিত্মত্বেরই প্রতীক। দরিদ্র দেহাতী মানুষটি মাটির ওপর বসে আছে। পাশে দাঁড় করানো ছেঁড়া ছাতাটি। এই হলো আজকের ভারতবর্ষের একটি পরিচয়। একটি দড়ির খাটিয়ার ওপর পড়ে আছে দুটি ভাঙা ছাতা। এও তো দারিদ্রে্যর এক অভ্যমত্মর।\nতাঁর আলোকচিত্র দেখি এর পরে ‘কালচার অব দ্য স্ট্রিট’ শিরোনামে। ছাতায় থাকে দারিদ্র্য। তারপরেই সিনেমার হোর্ডিংয়ের আলোকচিত্রে উদ্ভিন্ন যৌবনের কামনালোলুপতায় ধরা থাকে ঐশ্বর্যের অহংকারের সর্বগ্রাসী রূপ। ‘সার্কাস ড্রয়িং’ পেরিয়ে আমরা আসি ‘চাইনিজ ইম্প্রেশনসে’, যেখানে তিনি প্রণতি জানিয়েছেন চীনের শৈল্পিক প্রজ্ঞাকে। হুসেনের নিসর্গচিত্র একটু ভিন্ন ধরনের। স্বাভাবিকতা অতিক্রামত্ম, কিন্তু একটু যেন উচ্চকিত অতিকথন রয়েছে তাতে, অমত্মত এই গ্রন্থে যে কয়েকটি দৃষ্টামত্ম আমরা দেখি। এ রকম নিসর্গরচনাও তাঁর আছে, যেখানে মিত-ভাষণে তিনি প্রায় বিমূর্ততার কাছাকাছি চলে যান। মুখাবয়বচিত্রে তিনি বাংলার এবং সারা ভারতের বিভিন্ন মনীষীকে ধরেছেন। আত্মপ্রতিকৃতিও রয়েছে কয়েকটি।\nহুসেন চিরদিনই ছিলেন সিনেমার একজন নিবিষ্ট দর্শক। বিভিন্ন চলচ্চিত্রকারকে নিয়ে তিনি ছবি এঁকেছেন। বলেছেন তিনি : ‘Most of my thematic series of paintings are inspired by the works of great filmmaker.’ কুরোসওয়া, বুনুয়েল, পাসোলিনি ও সত্যজিৎ রায় – তাঁর প্রিয় চলচ্চিত্রকারদের মধ্যে অন্যতম। একেকজন পরিচালককে তিনি একেক রকম চিত্রপ্রতীকে ভাবতে চান। পথের পাঁচালীর ইন্দির ঠাকরম্নণকে নিয়ে করা ছবিটি অসামান্য। একটি কলাপাতা, বসে থাকা এক বৃদ্ধা, তার দীর্ঘ প্রসারিত একটি হাত, হাতের তলায় বাটিতে একটি প্রস্ফুটিত ফুল।\nএই ফুলটিই নিখিল-নাসিত্মর ভিতর এক টুকরো আশার আলোর মতো উদ্ভাসিত থাকে। এরপর অপু-দুর্গার ট্রেন দেখার দৃশ্য। ট্রেন যাচ্ছে দূরে। ইঞ্জিন থেকে ধোঁয়া নির্গত হয়ে আকাশে ছড়াচ্ছে। কিন্তু\nঅপু-দুর্গার অভিব্যক্তিতে বিস্ময় তো বোঝা যাচ্ছে না। কাশফুল নেই কেন? একটি ছাগল রয়েছে শুধু। সংবৃত হতে গিয়ে হুসেন কি মাঝে মাঝে অতিসংবৃত হয়ে যান?\nশামিত্মনিকেতনকে দেখি। দুপাশে শাখা-প্রশাখা বিস্তার করে দাঁড়িয়ে আছে ছাতিমগাছ। তার শরীরে লিপ্ত হয়ে আছে একটি তানপুরা। দুপাশে ছেলেমেয়েরা বসে পাঠ নিচ্ছে। কয়েকটি সংকেতের মধ্য দিয়ে একটি আদর্শকে ধরা – এই হলো হুসেনের শিল্পপ্রজ্ঞার মূলমন্ত্র। রবীন্দ্রনাথের ‘ছবি’ কবিতাটিকে যখন চিত্রায়িত করেন তখন ছবির ফ্রেম থেকে মানবী বেরিয়ে আসে চলমান জীবনে। মানবীর মুখের ওপর লেখা থাকে ‘কবির অমত্মরে তুমি কবি/নও ছবি, নও ছবি, নও তুমি ছবি।’ ব্রিটিশ রাজ নিয়ে ছবি করেছেন এর পর – ‘দ্য ইমেজেজ অব রাজ’। ‘হিজ ম্যাজেস্টিজ ভয়েস’ ক্যানভাসের ওপর অ্যাক্রিলিকে আঁকা। চোঙওয়ালা একটি বড় গ্রামোফোন চলছে। পাশে নীল কুকুরটি তাকিয়ে আছে সুরের দিকে। ব্রিটিশদের শৌর্য আর দম্ভের ছবি এঁকেছেন নানা আঙ্গিকে। হাতে বোনা ট্যাপেস্ট্রির ছবি করেছিলেন একটা পর্যায়ে। তাতে তসর সিল্ক কাপড়ের ওপর সুতোয় বোনা একটি ট্যাপেস্ট্রির শিরোনাম ‘চাইনিজ হর্স’। ঊর্ধ্বমুখে পিছন দিকে তাকিয়ে ছুটছে একটি ঘোড়া। আর ওপরে এক রাশ ঘোড়ার জটলা।\nমিথুন ড্রয়িংগুলো পেরিয়ে এরপর আমরা আসি তাঁর ভাস্কর্য ও স্থাপত্যে। কাঠের কাট-আউটে মানুষের মূর্তি গড়ে তাতে কালো বা লাল রং করেছেন। সেগুলি ছড়িয়ে দিয়ে তৈরি করেছেন ইনস্টলেশনধর্মী রচনা। নাম দিয়েছেন ‘থিয়েটার অব দ্য অ্যাবসার্ড’। ‘ফ্রম বাউহাউস টু মাই হাউস’ শীর্ষক ভাবনায় জার্মানির বাউহাউসের প্রত্যয়কে দেশীয় স্থাপত্যের সঙ্গে মিলিয়েছেন। ‘ফার্স্ট স্কেচ ফর দ্য আর্কিটেকচারাল কনসেপ্ট অব আ রেসিডেন্সিয়াল হাউস’ রচনায় ধরেছেন স্থাপত্য ও চিত্রের সমন্বয়-ভাবনা।\nএরকম বিসত্মীর্ণ পরিক্রমার অমেত্ম আমরা এসে পৌঁছাই তাঁর সেই সরস্বতীতে, যার তথাকথিত নগ্নতা নিয়ে অশালীন বিতর্ক হয়েছিল একসময়। পরে যার জেরে হুসেনকে দেশছাড়া হতে হয়। যে লজ্জার হাত থেকে আমাদের দেশের কোনো নিসত্মার নেই। অথচ ছন্দিত রেখার টানে গড়া এই সরস্বতী আমাদের আধুনিক চিত্রকলায় এক অবিনশ্বর সৃষ্টি।\nপূর্ববর্তী পরিক্রমায় আমরা দেখলাম হুসেন তাঁর শিল্পীজীবনের সূচনা পরিণতিতে পৌঁছনো পর্যমত্ম অর্থাৎ ১৯৩৭ থেকে ১৯৮৭ পর্যমত্ম এই প্রায় অর্ধশতকে কীভাবে ধীরে ধীরে বিবর্তিত হয়েছেন। কেমন করে তিনি ডুব দিয়েছেন ঐতিহ্য ও ইতিহাসের গভীরে, সেখান থেকে তুলে এনেছেন বিষয়, আর সেই বিষয়ের ভিত্তিতে নির্মাণ করেছেন নিজস্ব আঙ্গিক-পদ্ধতি। দেখলাম – কেমন করে সংবৃতিই হয়ে উঠেছে তাঁর আঙ্গিকের প্রধান অবলম্বন, আমত্মর্জাতিকতাকে কেমন করে তিনি মিলিয়েছেন দেশীয় সংবিতের সঙ্গে। কিন্তু এখানেই শেষ নয়। এর পরেও শিল্পী নিজেকে নবীকৃত করেছেন। বাসত্মবের আহবানে সাড়া দিয়েছেন। বিপর্যসত্ম ভ্রষ্টতার বিরম্নদ্ধে তীব্র প্রতিবাদ করেছেন। আধুনিকতাবাদী শিল্পী উত্তর-আধুনিকতাকে আত্মস্থ করে তাঁর আঙ্গিক রূপামত্মরিত করেছেন পরিপূর্ণভাবে।\nএরই দৃষ্টান্ত হিসেবে আমরা ২০০২ সালের মে মাসে কলকাতায় অনুষ্ঠিত তাঁর একটি প্রদর্শনীর পরিপূর্ণ প্রতিবেদন পেশ করব, যা থেকে দেখা যাবে কীভাবে এই শিল্পী প্রতিনিয়ত সময়ের ডাকে সাড়া দিয়েছেন, প্রকাশের ভাষাকেও পালটে নিয়েছেন। প্রদর্শনীটি অনুষ্ঠিত হয়েছিল সিমা গ্যালারিতে ২৬ এপ্রিল থেকে ৩১ মে পর্যমত্ম।\nসংবাদের বাহন যে সংবাদপত্র সেটাকেই হাতিয়ার করে সেই প্রদর্শনীতে ৮৭ বছর বয়সেও দীপ্ত যৌবনে উজ্জ্বল শিল্পী মকবুল ফিদা হুসেন গড়ে তুলেছিলেন অভিনব এক শিল্প। গড়েছেন অন্ধকারের ভাষায়। অন্ধকারকে মথিত করে অমৃত তুলে আনতে চাননি। গরলই পৌঁছে দিতে চেয়েছেন দেশবাসী মানুষের বিবেকের কাছে। যাতে অনুভব করতে পারেন তাঁরা কী এক ভয়াবহ সময়ের মধ্য দিয়ে আমরা যাচ্ছি!\nগোধরার সেই ট্রেন জ্বালানো মর্মন্তুদ হত্যাকা-, তারপর সারা গুজরাট জুড়ে জ্বলছে আগুন। কোনো বিচ্ছিন্ন ঘটনা নয়, দীর্ঘ সংবাদ-শৃঙ্খলেরই একেকটি অংশ এই ঘটনাপ্রবাহ। সন্ত্রাস আর সন্ত্রাসবিরোধী পালটাসন্ত্রাসে সারা পৃথিবী তোলপাড় হচ্ছে। মানবতার এই দুর্মর পরাজয়ের মুহূর্তে একজন শিল্পীর যা করণীয় হুসেন তা-ই করেছেন। মুখের ওপর ছুড়ে দিয়েছেন খবর আর খবর। সংবাদকে পুনর্নির্মাণ করেছেন। সংবাদের ওপর এঁকেছেন হত্যা, ঘৃণা, অন্ধকার।\nসেই অন্ধকারকে নিংড়ে তীব্র স্বরে বাজছিল ‘হবাগনার’। এই সুর, এই অন্ধকার, সমসত্ম গ্যালারির মেঝেতে ছড়িয়ে থাকা রাশি রাশি সংবাদপত্র আর দেয়ালজুড়ে সংবাদ নিংড়ানো শিল্পের সমারোহ এই প্রদর্শনীকে অন্য মাত্রা দিয়েছিল, এতদিনের পরিচিত শিল্পী হুসেনের থেকে অনেকটাই আলাদা। ‘হবাগনার’ কি হুসেনের প্রিয় সুর? নাকি আজকের এই তমিস্রাতে হবাগনারের আলোড়িত আর্তনাদই হতে পারে প্রকৃষ্ট এক আবহ? মনে পড়ে, হবাগনারের সুর প্রিয় ছিল আমাদের আরেক প্রধান শিল্পীর। তিনি রামকিঙ্কর। উতরোল আবেগে মানুষকে তার মানবতা ফিরিয়ে দেওয়ার স্বপ্নের সেই সুর মহৎ শিল্পীদের নাড়া না দিয়ে পারে না। এই প্রদর্শনীতে, এই অন্ধকারে, এই সুরে সেই স্বপ্নের প্রতিধ্বনি স্পর্শ করতে চেয়েছিল দর্শককে।\nপ্রদর্শনীর শিরোনাম ‘দ্য নাইট ওয়াচ’। উপশিরোনাম : ‘রিফ্লেকশন অন টাইম প্রেজেন্ট’। শিরোনামে শিল্পীর উদ্দেশ্য স্পষ্ট। হুসেনের প্রিয়তম শিল্পী রেমব্রান্ট। রেমব্রান্টের ১৬৪২-এ আঁকা একটি ছবি ‘দ্য নাইট ওয়াচ’, যা তাঁর অন্যতম শ্রেষ্ঠ কাজ বলে আজ স্বীকৃত। এই ছবির নামেই হুসেন নামকরণ করেছেন এই প্রদর্শনীর। অবশ্য ‘নাইট’কে তিনি রাত্রি অর্থে ব্যবহার করেননি। এর বানানকে পালটে করেছেন ‘Knight’. এক মধ্যযুগীয় আবহ তো তৈরি হলোই এই শব্দের মধ্য দিয়ে, তাছাড়া আরেকটা উদ্দেশ্যও হয়তো সাধিত হলো। জানা আজ প্রায় সকলেরই ‘দ্য নাইট ওয়াচে’র যে রাত্রি তা রেমব্রান্টের অভীষ্ট রাত্রি নয়। পরবর্তীকালে ধুলোর আসত্মরণ ছবিটির ওপর অন্ধকারের প্রলেপ এনেছিল। তা থেকেই এই নামকরণ। হুসেন হয়তো এই আরোপিত অন্ধকারকে সরিয়ে প্রকটতর এক মধ্যযুগীয় অন্ধকারেরই দ্যোতনা আনতে চেয়েছেন।\nহুসেনের ‘দ্য নাইট ওয়াচ’ মূলত একটিই শিল্পকর্ম, একটিই নির্মাণ, যদিও অজস্র ছোট-বড় কাজের সমন্বয়ে গড়া। গ্যালারির মেঝেতে ছড়ানো অজস্র খবরের কাগজ মাড়িয়ে মাড়িয়েই দর্শককে এই প্রদর্শনী পরিক্রমা করতে হয়। কালো কাপড় টাঙানো রয়েছে পর পর এ-দেয়াল থেকে ও-দেয়াল পর্যমত্ম। বৈদ্যুতিক আলোর কারসাজি ছাড়াও এভাবে নির্মিত হয় আরেক আরোপিত অন্ধকার। এই অন্ধকার ভেদ করে চলতে চলতে আমরা দেখি দেয়ালে একের পর এক ছবি। সংবাদ শিরোনাম থেকেই গড়ে উঠছে তা। যেমন টাইমস অব ইন্ডিয়ার ২৮ ফেব্রম্নয়ারি ২০০২ তারিখের শিরোনাম ‘মব টর্চেস ট্রেন, সেটস নেশন অন ফায়ার’ – এই শিরোনামকে ঘিরে জ্বলমত্ম টেনের ছবিকে পুনর্নির্মাণ করেছেন শিল্পী। আবার ১৪ ডিসেম্বর ২০০১ তারিখে আনন্দবাজারের খবর : ‘সংসদও আর নিরাপদ নয়’। সঙ্গের ছবিটিকে রূপামত্মরিত করেছেন, রাইফেল হাতে সৈন্য আর কালো রেখায় ঘেরা সংসদ ভবনের প্রতিমাকল্পে। সন্ত্রাসের পাশাপাশি ছিল ভিন্নতর মননের সংবাদবিনির্মিত ছবিও। যেমন আনন্দবাজারের খবর : ‘অবশেষে বিসর্জন। দশমীর গঙ্গাবক্ষে সান্ধ্য আলোয় উৎসবের সমাপন’। এ থেকে গড়ে উঠেছে সারল্যময় জল আর জলে বিসর্জিত প্রতিমার ছবি।\nসারা গ্যালারিজুড়ে ছড়ানো রয়েছে পস্নাইবোর্ডের বহু বড় কাট-আউটে আর্তনাদময় তীব্র কালো নরনারীর প্রতিমাকল্প। এক প্রামেত্ম একটি বড় ইনস্টলেশন। বড় ক্যানভাসে যুদ্ধরত সৈন্যের সমারোহ। কালো কাট-আউটে ভীতত্রসত্ম নারীরা। সামনে মেঝের ওপর পড়ে আছে খাটিয়া। তার ওপর একটি দোনলা বন্দুক। খাটিয়ার ওপর একটি বড় পুতুলের আর্ত আবেদন। আজকের ভারতবর্ষের এই এক রূপকল্প।\nবিনির্মাণ করেছেন অন্য শিল্পীর কাজকেও। গোইয়ার ‘দ্য থার্ড অব মে (এক্সিকিউশন)’ ১৮১৪-১৫-র স্মরণে এঁকেছেন একটি ছবি। উজ্জ্বল সাদা চিত্রপট। তার ওপর লালে আঁকা দুহাত উঁচিয়ে দাঁড়িয়ে থাকা নরনারী। তাদের দিকে বন্দুক উঁচিয়ে আছে সারিবদ্ধ কালো সৈনিকেরা। ওপরে সারি সারি বুটের পদচারণা। ভূগোল ও ইতিহাসের নানা বিসত্মারে এভাবে মানুষ মানুষকে মারছে।\nএতটা বিসত্মারে উলেস্নখ করা হলো যে এই প্রদর্শনী, তা শুধু হুসেনের শিল্পচেতনার বিসত্মারকে বোঝাতে। কখনোই কোনো নির্দিষ্ট ছকে আটকে যাননি তিনি।\nসন্ত্রাসের বিরম্নদ্ধে, ধর্মীয় মৌলবাদের বিরম্নদ্ধে তাঁর এই যে প্রতিরোধ ও প্রতিবাদ – এর মূল্য তাঁকে দিতে হয়েছিল নিজের জীবন দিয়ে। ১৯৭০-এ তিনি এঁকেছিলেন অসামান্য সেই সরস্বতীর ছবি, যার কথা আমরা বলেছি আগে। লক্ষ্মী ও দুর্গাও এঁকেছিলেন তিনি। সেই ছবিকে উপলক্ষ করে হিন্দু দেবীকে কেন নগ্ন করে এঁকেছেন – এই অভিযোগ তুলল হিন্দু মৌলবাদীরা ১৯৯০-এর দশকে। আদালতে তাঁর বিরম্নদ্ধে অভিযোগ দায়ের করা হলো। ১৯৯৮-তে তাঁর বাড়িতে লুণ্ঠন চালানো হলো বজরংদল আর শিবসেনার নেতৃত্বে। ২০০৪ সালে দিলিস্ন হাইকোর্ট তাঁর বিরম্নদ্ধে অভিযোগ খারিজ করে দিলেন। ২০০৬-এর ফেব্রম্নয়ারিতে তাঁর বিরম্নদ্ধে আবার মামলা দায়ের করা হলো যে তিনি জনসাধারণের ভাবাবেগে আঘাত করেছেন। এরকম কয়েকশ মামলার প্রতিক্রিয়ায় তাঁকে আদালতে হাজির হওয়ার নির্দেশ দেওয়া হয়েছিল। যখন তিনি হাজির হলেন না তাঁর বিরম্নদ্ধে গ্রেপ্তারি পরোয়ানা জারি হলো। হুসেন দেশ থেকে স্বেচ্ছানির্বাসন নিলেন। ২০০৬ থেকে তিনি দেশছাড়া। থাকতেন দোহায়, আর গ্রীষ্মকালে লন্ডনে। ২০১০ সালে তিনি কাতারের নাগরিকত্ব নিলেন। ভারতীয় পাসপোর্ট বাতিল করলেন।\nকাতারে তিনি দুটি প্রকল্পে কাজ শুরম্ন করেছিলেন। একটি আরব সভ্যতার ইতিহাস নিয়ে চিত্ররচনা, দ্বিতীয়টি ভারতীয় সভ্যতার ওপর। এই ছবিগুলি দোহার মিউজিয়মে থাকার কথা ছিল।\nতাঁর শেষজীবন এরকম দুঃসহ কষ্টের মধ্যে কেটেছে। ভারতীয় শিল্পীদের মধ্যে বিচ্ছিন্ন প্রতিবাদ জেগেছে। কিন্তু সারাদেশে এমন কিছু জোরালো আন্দোলন গড়ে তোলেনি কেউ, যাতে হুসেনকে সসম্মানে দেশে ফিরিয়ে আনা যায়। সরকারও নীরব দর্শক থেকেছে। সমগ্র জাতির পক্ষে এই লজ্জার আজ আর কোনো প্রতিকার নেই।\n২০১১ সালের ৯ জুন লন্ডনে হৃদরোগে আক্রামত্ম হয়ে হুসেন পরলোকগমন করেন ৯৬ বছর বয়সে। তাঁর আগে ও তাঁর সমসাময়িককালে বহু শিল্পী আমাদের দেশের শিল্পকলাকে সমৃদ্ধ করেছেন। শিল্পপ্রতিভায় কে বড় কে ছোট সে বিচার চলে না। তবু সৃজনশীলতার প্রাচুর্যে ও জঙ্গম জীবনযাপনে হুসেনের মতো শিল্পী যে খুব বেশি আসেননি – একথা নির্দ্বিধায় বলা যায়।


বিজেপিকে রুখতে মহাজোটের ভাবনা বাংলায়, তৃণমূলের সঙ্গে কি গাঁটছড়া বাঁধবে সিপিএম-কংগ্রেস, Does TMC show interest to build big alliance with Congress and CPM against BJP - Bengali Oneindia\n| Updated: Sun, Jun 14, 2020, 11:31 [IST]\nবাংলাকে পাখির চোখ করে এগোচ্ছে বিজেপি। ২০১৯-এর সেমিফাইনাল যুদ্ধে অ্যাডভান্টেজ নিয়েছে তারা, সেই অক্সিজেন নিয়েই বিজেপি চাইছে ২০২১-এ তৃণমূলকে ক্ষমতা থেকে সরাতে। তৃণমূলও ২০১৯-এর ঘাটতি মেটাতে আসরে নেমে পড়েছে। করোনা পরিস্থিতির মধ্যেই বাংলায় এবার নতুন এক সমীকরণ ভেসে উঠেছে ২০২১ ভোটের আগে।\nবাংলার রাজনীতিতে মহাজোট তত্ত্ব\nবাংলার রাজনীতিতে মাঝেমধ্যেই ভেসে ওঠে মহাজোট তত্ত্ব। আবার সেই তত্ত্ব নিয়েই জল্পনার পারদ চড়ে। যেমন বিজেপির ভার্চুয়াল সমাবেশের পরে বাংলার রাজনীতিতে ফের চর্চা শুরু হয়েছে মহাজোট নিয়ে। বিজেপিকে রুখতে তৃণমূল কংগ্রেস, কংগ্রেস ও বামফ্রন্টের মধ্যে মহাজোট হতে পারে। কিন্তু সত্যিই কি মহাজোট করে লড়াইয়ের ময়দানে নামার মতো পরিস্থিতি তৈরি হয়েছে বঙ্গে।\n২০১৯-এও আওয়াজ উঠিছিল মহাজোটের\n২০১৯ লোকসভা নির্বাচনের সময়ে থেকেই মমতা বন্দ্যোপাধ্যায়ের বার্তা যার যেখানে শক্তি, সে সেখানে লড়ুক। কিন্তু তা হয়নি। সেই চতুর্মুখী লড়াই দেখেছে বাংলা। যদিও বেশিরভাগ কেন্দ্রেই তা আদতে চতুর্মুখী লড়াইয়ে পৌঁছয়নি। কিন্তু মোদ্দা কথা হল মহাজোট হয়নি। বিজেপি প্রবল প্রতাপ দেখিয়ে বাংলায় পরিবর্তনের আওয়াজ তুলেছিল।\n২০২১-এ কি সেই পরিস্থিতি হবে\nএখন ২০২১-এর লড়াই শুরু করে দিয়েছে বিজেপি, এই অবস্থায় বাংলায় জোটের আবহও তৈরি। বাম-কংগ্রেস জোট ছাড়াও তৃণমূল কংগ্রেসের সঙ্গে জোটের সম্ভাবনাও একেবারে উড়িয়ে দেওয়া যাচ্ছে না। বিজেপির বাড়বাড়ন্ত রুখতে ২০১১-র মতো কংগ্রেসকে সঙ্গে নিতে ইচ্ছাপ্রকাশ করে কি না তৃণমূল সেটাই দেখার।\nমতাদর্শের বিস্তর ফারাক, তবু...\nতারপর সিপিএমের সঙ্গে তৃণমূলের মতাদর্শের বিস্তর ফারাক থাকলেও রাজনীতিতে কোনও কিছুই অসম্ভব নয়। সিপিএম ছেড়ে বা বামফ্রন্ট ছেড়ে তৃণমূলে যোগ দিয়ে মন্ত্রী হওয়ারও নজির আছে, অনেকে আবার বিধায়কও হয়েছেন। সাংসদ হওয়ার লড়াইয়েও নেমেছেন। তাহলে জোট করে লড়লেও ছ্যুৎমার্গ থাকা উচিত নয়।\n২০১৬-য় চ্যালেঞ্জার অস্তিত্বের লড়াইয়ে\nবামফ্রন্ট বা কংগ্রেসের সঙ্গে জোট করে লড়লে যেমন তৃণমূল খানিক সুবিধা পাবে, তেমনই বাম-কংগ্রেসও প্রাসঙ্গিকতা ফিরে পাবে। ২০১৬-য় তারা ছিল তৃণমূলের প্রধান চ্যালেঞ্জার। এবার বিজেপির কাছে তারা হারিয়েছেন প্রধান বিরোধী আসন। এই অবস্থায় অস্তিত্ব টিকিয়ে রাখা তাদের কাছে একটা মস্তবড় চ্যালেঞ্জ।\nবৃহত্তর স্বার্থে কি তিন শক্তি এক জায়গায় আসবে?\nতার উপর বিজেপিকে তিন দলই মহাশত্রু বলে মনে করে। বিজেপির মতো শক্তি বাংলায় ক্ষমতায় এলে বাংলার কৃষ্টি-সংস্কৃতি ধূলিসাৎ হয়ে যাবে বলে বিশ্বাস করে তারা। তারা মনে করে বাংলায় সাম্প্রদায়িক শক্তির কোনও স্থান নেই। তাই বৃহত্তর স্বার্থে তিন শক্তি এক জায়গায় আসতেই পারে। এখন দেখার সেটা বাস্তবে সম্ভব হয় কি না!\nবিজেপির বাংলা দখল সূদূর স্বপ্ন হয়েই রয়ে যাবে, তীব্র প্রতিক্রিয়া জানাল তৃণমূল নেতৃত্ব\ntrinamool congress congress bjp cpm alliance assembly election west bengal তৃণমূল কংগ্রেস কংগ্রেস বিজেপি সিপিএম জোট বিধানসভা নির্বাচন পশ্চিমবঙ্গ politics\nDoes TMC show interest to build big alliance with Congress and CPM against BJP


রাজধানীতে ইয়াবাসহ মাদক ব্যবসায়ী গ্রেপ্তার | Dainik Sakalbela\nHome » দৈনিক সকালবেলা » অপরাধ ও দূর্নীতি » রাজধানীতে ইয়াবাসহ মাদক ব্যবসায়ী গ্রেপ্তার\nরাজধানীর উত্তরায় এক হাজার ৫০ পিস ইয়াবাসহ মো. বশির (৩০) নামের এক যুবককে গ্রেপ্তার করেছে পুলিশ।\nগতকাল শনিবার (১২ ডিসেম্বর) রাত সাড়ে ৯টার দিকে উত্তরার আব্দুল্লাহপুর মমতাজ উদ্দিন বিজনেস ম্যানেজমেন্ট কলেজের সামনে থেকে বশিরকে গ্রেপ্তার করা হয়। পুলিশের দাবি, তিনি (বশির) মাদক ব্যবসায়ী।\nপুলিশ জানায়, চেকপোস্টে মো. বশিরকে সন্দেহ হলে তাকে তল্লাশি করা হয়। তল্লাশিকালে তার পরিহিত জ্যাকেটের ভেতর এক হাজার ৫০ পিস ইয়াবা পাওয়া যায়।\nপ্রাথমিক জিজ্ঞাসাবাদে জানা যায়, গাজীপুরের বোর্ডবাজার থেকে ইয়াবা এনে রাজধানীর গুলিস্তান এলাকার জনৈক মাদক ব্যবসায়ীর কাছে বিক্রয় করেন তিনি। এ ব্যাপারে উত্তরা পূর্ব থানায় মাদকদ্রব্য নিয়ন্ত্রণ আইনে নিয়মিত মামলা দায়ের করা হয়েছে।\nPrevious: ‘শহীদ বুদ্ধিজীবীদের আত্মত্যাগ সার্থক করতে একসঙ্গে কাজ করতে হবে’\nNext: মুক্তিযুদ্ধের ইতিহাসে অনন্য স্থান দখল করে আছে ‘শেরপুর ৭১’


আপনার ফেসবুক অ্যাকাউন্ট হ্যাকড হলে কিভাবে ঠিক করবেন ? জেনে নিন... - ... - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nআপনার ফেসবুক অ্যাকাউন্ট হ্যাকড হলে কিভাবে ঠিক করবেন ? জেনে নিন... ------------ ...\nআপনার ফেসবুক অ্যাকাউন্ট হ্যাকড হলে কিভাবে ঠিক করবেন ? জেনে নিন...\nএক্সক্লুসিভ ডেস্ক : এই প্রযুক্তির দুনিয়ায় কোনও পাসওয়ার্ডই ফুল প্রুফড নয়। আপনি যতই 'হযবরল' পাসওয়ার্ড ব্যবহার করে নিশ্চিন্তে থাকুন, ততই ব্যাপারটা ফসকা গেরো। হ্যাকাররা এতটাই স্মার্ট। আপনি হয়তো অফিসে কাজে ব্যস্ত। কিংবা কয়েক দিন হয়ে গিয়েছে, ফেসবুক লগ ইন করেননি। হঠাত্ আপনার কোনও বন্ধু ফোন করে জানালেন, আপনার ফেসবুক দেওয়াল অশ্লীল ছবিতে ছেয়ে গিয়েছে। কিংবা আপনার অ্যাকাউন্ট ব্যবহার করে মেসেজ পাঠানো হয়েছে। অর্থাত্, আপনার ফেসবুক অ্যাকাউন্ট হ্যাক করা হয়েছে।\nহামেশাই হচ্ছে এরকম। ঘাবড়ে যাবেন না। দেরি না-করে কয়েকটি কাজ\nবেঁচে যাবে আপনার অ্যাকাউন্ট। বেশি নয়, ৪টি কাজ সেরে ফেললেই হল। হ্যাকাররা আর আপনার অ্যাকাউন্ট ব্যবহার করতে পারবে না।\nবাংলালিংকে প্রতিদিনই দেখুন আপনার অফার, আপনি ও পেতে পারেন ১ জিবি করে ফ্রী।


রেলওয়ে পুলিশের অভিযানে মাদক কারবারি গ্রেফতার! রেলওয়ে পুলিশের অভিযানে মাদক কারবারি গ্রেফতার! – দৈনিক দেশের মানচিত্র\nরেলওয়ে পুলিশের অভিযানে মাদক কারবারি গ্রেফতার!\nমিরু হাসান,আদমদিঘী প্রতিনিধি\nসান্তাহার রেলওয়ে পুলিশের অভিযানে মাদকসহ সোহাগ হোসেন (২৮) নামের এক মাদক কারবারিকে গ্রেফতার করা হয়েছে।\nশনিবার (২০ নভেম্বর) দিবাগত রাত ১টার দিকে এ অভিযান পরিচালনা করা হয়। সোহাগ হোসেন নওগাঁ জেলার সদর থানার বাগবাড়ি চকপ্রাণ গ্রামের আব্দুল মজিদের ছেলে।\nজানা যায়, গোপন সংবাদের ভিত্তিতে অভিযান চালিয়ে এস আই তৌহিদুর রহমানের নেতৃত্বে চিলাহাটি থেকে ছেড়ে আসা খুলগামী ট্রেনে অভিযান চালিয়ে সোহাগকে গ্রেফতার করা হয়। এ সময় তার কাছ থেকে ৫০ পিস নেশাজাতীয় মাদক জব্দ করা হয়।\nসান্তাহার রেলওয়ে থানা অফিসার ইনচার্জ ওসি সাকিউল আযম ঘটনার সত্যতা নিশ্চিত করে বলেন, গ্রেফতারকৃত আসামির বিরুদ্ধে থানায় মাদকদ্রব্য আইনে মামলা দায়ের করা হয়েছে।


ই-কমার্সের জন্য স্বতন্ত্র নিয়ন্ত্রক সংস্থা আবশ্যক – শেয়ার বিজ\nসোমবার, ৪ অক্টোবর ২০২১. ১২:০৫ পূর্বাহ্ণ\nপ্রতারিত হওয়া আমাদের নিরীহ জনগোষ্ঠীর সামষ্টিক নিয়তি। মানুষ প্রতারিত হয়েছে আইটিসিএল, গণ সাহায্য সংস্থা, আর্থ ফাউন্ডেশন, যুবক, ডেসটিনি, এহসান প্রভৃতি সংগঠনের মাধ্যমে। কখনও এনজিও, কখনও এমএলএম, কখনও কো-অপারেটিভ সমিতির নামে একশ্রেণির মানুষের দ্বারা সর্বস্বান্ত হচ্ছে সাধারণ মানুষ। তথ্যপ্রযুক্তি ও যোগাযোগ ব্যবস্থার কল্যাণে নিত্যনতুন পদ্ধতি উদ্ভাবন করছে সুযোগসন্ধানীরা।\nগতকালও প্রতারণার খবর প্রকাশিত হয়েছে গণমাধ্যমে। ৯ মাসে প্রায় তিন কোটি টাকা নিয়ে উধাও হয়েছে ‘সহজ লাইফ’ নামীয় ই-কমার্স প্রতিষ্ঠান। ভুঁইফোঁড় প্রতিষ্ঠান সহজ লাইফের নিশানায় ছিল মধ্যবিত্ত পরিবারের সহজ-সরল লোকজন। ঘরে বসে অর্থ উপার্জনের প্রলোভনে পড়ে তাদের অনেকেই হাজার হাজার টাকা বিনিয়োগ করে প্রতিষ্ঠানটিতে। সুযোগ বুঝে বিনিয়োগের টাকা পকেটে ভরে হাওয়া হয়ে গেছে প্রতারকরা। খবরে জানা গেছে, এক হাজার ১০০ টাকায় প্রতিষ্ঠানটিতে একটি অ্যাকাউন্ট খুললে ৮৫০ টাকা দামের এককালীন পণ্য পাবেন গ্রাহক। অবশিষ্ট পুঁজি খাটিয়ে প্রতিষ্ঠান থেকে মাসে ৬০০ টাকা আয়ের সুযোগ পাবেন তিনি। সেই হিসাবে লাখ টাকা বিনিয়োগ করলে মাসে গ্রাহকের আয় হবে ৬০ হাজার টাকা। এ লাভের বিনিময়ে গ্রাহককে প্রতিষ্ঠানের ওয়েবসাইটে প্রতিদিন পণ্যের তিন সেকেন্ডের বিজ্ঞাপন দেখতে হবে। লোভনীয় এ প্রস্তাবের ফাঁদে পড়ে প্রায় ৯ মাসে গাজীপুরের প্রায় ২৫ হাজার গ্রাহকের দুই কোটি ৭৫ লাখ টাকা নিয়ে উধাও হয়েছে প্রতারকচক্র।\nসাম্প্রতিক সময়ে ই-কমার্স ব্যবসা খুব আলোচিত। এ সময়েই নতুন প্রতারণার খবরে প্রতীয়মান হয়, প্রতারকরা বসে নেই, তারা নিত্য নতুন কৌশল উদ্ভাবনে মত্ত। অনেকে বলবেন ‘সহজ লাইফ’ বেশি টাকা নিয়ে লাপাত্তা হয়নি, মাত্র দুই কোটি ৭৫ লাখ টাকা! কিন্তু এতে এমন লোকদের ‘লাইফ’ কঠিন হয়ে গেছে, যারা দিন আনে দিন খায়।\nই-কমার্স প্রতিষ্ঠান ইভ্যালির প্রধান নির্বাহী র‌্যাবের হাতে ধৃত হওয়ার তারা প্রকৃত পরিকল্পনার কথা জানা গেছে। তিনি শেয়ারবাজারে এসে দেউলিয়া হয়ে যাবেন। সময়মতো দেশ ত্যাগ করবেন। ইভ্যালিসহ অন্য কয়েকটি ই-কমার্স সরকারের নজরদারিতে রয়েছে। কিন্তু ভেতরে ভেতরে অন্য প্রতিষ্ঠানের প্রতারণা ঠিকই চলছে। অনলাইনের মাধ্যমে সাশ্রয়ী দামে গ্রাহকপর্যায়ে সরাসরি পণ্য পৌঁছে দিতে দেশে জনপ্রিয়তা অর্জন করেছে ই-কমার্স ব্যবসা। কিন্তু প্রতিষ্ঠানগুলো সে জনপ্রিয়তা নিয়ে কী করেছে, সেটি কমবেশি সবাই জানেন। ভুক্তভোগীরা একটু বেশিই জানেন। গ্রাহক তথা নাগরিকরা যেন নতুন করে ক্ষতিগ্রস্ত না হন, সেজন্য রাষ্ট্রকেই ব্যবস্থা নিতে হবে।\nগ্রাহকরা অবশ্যই নিজ দায়িত্বে সচেতন হবেন। ই-কমার্স অ্যাসোসিয়েশন অব বাংলাদেশ (ই-ক্যাব) গ্রাহকদের বলছে, ‘চটকদার বিজ্ঞাপন দেখে প্রতারিত হবেন না।’ আইনশৃঙ্খলা বাহিনী বলছে, ‘কেউ প্রতারিত হলে জানান, যথাযথ ব্যবস্থা নেব’। কিন্তু গ্রাহক প্রতারিত হয়েছেন, তা বুঝতেই অনেক সময় লেগে যায়। ই-কমার্স বন্ধ করে দিলেই প্রতারণা বন্ধ হবে, এমন নয়। আধুনিক যুগে ই-কমার্সের বিকল্প নেই। ই-কমার্স প্রতিষ্ঠানের কার্যক্রমে যাতে স্বচ্ছতা ও জবাবদিহি নিশ্চিত হয়, সেজন্য নিয়ন্ত্রক কর্তৃপক্ষ গঠন করা যেতে পারে।


ভূমি বিষয়ক তথ্য - আটঘর কুড়িয়ানা ইউনিয়ন\n@ খতিয়ান কী ?\n@ সি,এস রেকর্ড কী ?\n@ এস,এ খতিয়ান কী ?\n@ নামজারী কী ?\n@ জমা খারিজ কী ?\n@ পর্চা কী ?\n@ তফসিল কী ?\n@ মৌজা কী ?\n@ খাজনা কী ?\n@ ওয়াকফ কী ?\n@ মোতওয়াল্লী কী ?\n@ ওয়রিশ কী ?\n@ ফারায়েজ কী ?\n@ খাস জমি কী ?\n@ কবুলিয়ত কী ?\n@ দাগ নং কী ?\n@ ছুট দাগ কী ?\n@ চান্দিনা ভিটি কী ?\n@ অগ্রক্রয়াধিকার কী ?\n@ আমিন কী ?\n@ সিকস্তি কী ?\n@ পয়স্তি কী ?\n@ নাল জমি কী ?\n@ দেবোত্তর সম্পত্তি কী ?\n@ দাখিলা কী ?\n@ ডি,সি,আর কী ?\n@ দলিল কী ?\n@ কিস্তোয়ার কী ?\n@ খানাপুরি কী ?


প্রকাশের সময় : এপ্রিল ২৯, ২০১৯, ৬:২০ পূর্বাহ্ণ\nআপডেট সময় : এপ্রিল ২৯, ২০১৯ at ৬:০৬ পূর্বাহ্ণ\nমো. তৌহিদ এলাহী : আসন্ন পবিত্র রমজানে নিত্যপণ্যের মূল্য নিয়ন্ত্রণে রাখতে বাজার কঠোর মনিটরিংয়ে উদ্যোগ নিয়েছে চট্টগ্রাম জেলা প্রশাসন। এ লক্ষ্যে নিয়মিত মাঠে থাকবেন ১২ জন নির্বাহী ম্যাজিস্ট্রেট। রমজান মাসজুড়ে পরিচালনা করা হবে ভ্রাম্যমাণ আদালত। রবিবার থেকেই শুরু হয় ভ্রাম্যমাণ আদালত। প্রথম দিনে নগরীর রিয়াজউদ্দিন বাজার এবং খাতুনগঞ্জের বিভিন্ন দোকান ও আড়তে অভিযান পরিচালিত হয়।\nচট্টগ্রামের জেলা প্রশাসক (ভারপ্রাপ্ত) মোহাম্মদ দেলোয়ার হোসেন বলেন, ‘বাজার নিয়ন্ত্রণে রমজান মাসজুড়ে ভ্রাম্যমাণ আদালতের অভিযান চলবে। আজ থেকে আনুষ্ঠানিকভাবে অভিযান পরিচালনা শুরু হয়েছে। রমজানের আগ পর্যন্ত বিশেষ ভাবে পাইকারি বাজার কঠোর মনিটরিং করে সতর্ক করা হবে। তবে রমজান শুরুর পর কোনো অসঙ্গতি দেখলে কাউকেই ছাড় দেওয়া হবে না।’\nতিনি বলেন, ‘আমাদের দেশের একশ্রেণীর অসাধু ব্যবসায়ীদের প্রবণতা হলো রমজান আসলেই অযাচিতভাবে পণ্যের দাম বাড়ানো। এটি মোটেই কাম্য নয়। ব্যবসায়ীদের বলব, রমজানে পণ্যের অতিরিক্ত চাহিদাকে পুঁজি করে দাম বাড়ানোর চেষ্টা করবেন না। করলে আইনগত কঠোর পদক্ষেপ নেওয়া হবে।’\nক্যাব চট্টগ্রামের সভাপতি এস এম নাজের হোসাইন বলেন, ‘জেলা প্রশাসনের উদ্যোগ প্রশংসনীয়। কিন্তু সাময়িক এ অভিযানে কতটুকু সুফল মিলবে সে প্রশ্নও থেকে যায়। কারণ যে সংঘবদ্ধ চক্রের মাধ্যমে বাজার অস্থির হয়, সে চক্রকে সাময়িক অভিযান দিয়ে নিয়ন্ত্রণ সম্ভব নয় বলে আমরা মনে করি। এর জন্য দরকার পরিকল্পনা মাফিক ধারাবাহিক উদ্যোগ।’\nখাতুনগঞ্জে অভিযান পরিচালনাকারী কাট্টলী সার্কেলের সহকারী কমিশনার (ভূমি) মোহাম্মদ তৌহিদুল ইসলাম বলেন, ‘প্রথম দিনের অভিযানে ব্যবসায়ী সমিতি ও দোকান মালিকদেরকে যথাযথভাবে ক্রয়-বিক্রয় মূল্যতালিকা প্রদর্শন এবং রশিদ সংরক্ষণের নির্দেশ দেয়া হয়। অভিযানে মূল্য তালিকা না থাকায় একটি ছোলাবুট ও ডালের পাইকারি দোকানকে দুইহাজার টাকা জরিমানা এবং অস্বাস্থ্যকর পরিবেশে সংরক্ষণের দায়ে একটি খেজুরের আড়তকে দশ হাজার টাকা জরিমানা করা হয়েছে।’\nরিয়াজউদ্দিন বাজারে অভিযান পরিচালনাকারী সদর সার্কেলের সহকারী কমিশনার (ভূমি) মো. ইসমাইল হোসেন বলেন, ‘অভিযানে একটি মুদি দোকান ও একটি মুরগীর দোকানকে মূল্য তালিকা অনুযায়ী পণ্য বিক্রি না করায় পৃথক দুই মামলায় ১৮ হাজার টাকা জরিমানা এবং মূল্য তালিকা না থাকায় কাঁচাবাজারের একটি দোকানকে দুইহাজার টাকা জরিমানা করা হয়েছে।’ সূত্র : বাংলাদেশ প্রতিদিন।\nনিউজ ডেস্ক : আসন্ন পবিত্র রমজানে নিত্যপণ্যের মূল্য নিয়ন্ত্রণে রাখতে বাজার কঠোর মনিটরিংয়ে উদ্যোগ নিয়েছে চট্টগ্রাম জেলা প্রশাসন। এ লক্ষ্যে নিয়মিত মাঠে থাকবেন ১২ জন নির্বাহী ম্যাজিস্ট্রেট। রমজান মাসজুড়ে পরিচালনা করা হবে ভ্রাম্যমাণ আদালত। রবিবার থেকেই শুরু হয় ভ্রাম্যমাণ আদালত। প্রথম দিনে নগরীর রিয়াজউদ্দিন বাজার এবং খাতুনগঞ্জের বিভিন্ন দোকান ও আড়তে অভিযান পরিচালিত হয়।\nরিয়াজউদ্দিন বাজারে অভিযান পরিচালনাকারী সদর সার্কেলের সহকারী কমিশনার (ভূমি) মো. ইসমাইল হোসেন বলেন, ‘অভিযানে একটি মুদি দোকান ও একটি মুরগীর দোকানকে মূল্য তালিকা অনুযায়ী পণ্য বিক্রি না করায় পৃথক দুই মামলায় ১৮ হাজার টাকা জরিমানা এবং মূল্য তালিকা না থাকায় কাঁচাবাজারের একটি দোকানকে দুইহাজার টাকা জরিমানা করা হয়েছে।’\n৫:২৬ অপরাহ্ণ, আগস্ট ২৫, ২০১৯\nটেস্ট ক্রিকেটে আফগান থেকে বাংলাদেশকে এগিয়ে রাখছেন মিরাজ\n৫:২৫ অপরাহ্ণ, আগস্ট ২৫, ২০১৯\nটেস্ট চ্যাম্পিয়নশিপ জনপ্রিয় করতে হলে বাউন্স উইকেট তৈরি করতে হবে, বললেন শচিন\n৫:২১ অপরাহ্ণ, আগস্ট ২৫, ২০১৯\n৫:১৫ অপরাহ্ণ, আগস্ট ২৫, ২০১৯\nরোহিঙ্গা সমাবেশ, ৫ দফা দাবি পূরণ না হওয়া পর্যন্ত স্বদেশে না ফেরার ঘোষণা\n৫:১৩ অপরাহ্ণ, আগস্ট ২৫, ২০১৯\nসম্ভাব্য মার্কিন-তালেবান চুক্তি হবে অবৈধ, সাফ জানালেন আফগান প্রেসিডেন্ট\nরাষ্ট্রয়াত্ত ৪ ব্যাংককে আর অর্থ বরাদ্দ নয়, বললেন অর্থমন্ত্রী\n৫:০৬ অপরাহ্ণ, আগস্ট ২৫, ২০১৯\n৪:৫৭ অপরাহ্ণ, আগস্ট ২৫, ২০১৯\nশীতে আন্দোলনের প্রস্তুতি নিচ্ছে বিএনপি\nতথ্যপ্রযুক্তি ব্যবহার করায় এবারের হজ ব্যবস্থাপনা সুষ্ঠু হয়েছে\nমাদারীপুরে ছাদ থেকে পড়ে নির্মাণ শ্রমিকের মৃত্যু


বাংলাদেশি শিক্ষার্থীদের বৃত্তি দেবে হাঙ্গেরি - The Prominent\nবাংলাদেশে চিকিৎসা, প্রযুক্তি ও কৃষি বিজ্ঞানসহ বিভিন্ন ক্ষেত্রে শিক্ষার্থীদের জন্য নতুন বৃত্তি কর্মসূচি প্রবর্তনের প্রস্তাব দিয়েছেন হাঙ্গেরির প্রেসিডেন্ট ড. জানোস আদের। তার এই প্রস্তাবে বাংলাদেশের সঙ্গে সহযোগিতার নতুন দ্বার উন্মোচিত হলো।\nগতকাল সোমবার (২৮ নভেম্বর) সান্দর প্যালেসে প্রধানমন্ত্রী শেখ হাসিনার সঙ্গে বৈঠকে হাঙ্গেরির প্রেসিডেন্ট ড. জানোস আদের এই প্রস্তাব দেন।\nTagged: বৃত্তি কর্মসূচিশেখ হাসিনা


মেহেরপুর সরকারী মহিলা কলেজে ক্লাস নিলেন সংসদ সদস্য ফরহাদ হোসেন ।। অভিভুত ছাত্রীরা - Meherpur News\nমূলপাতা শিক্ষা ও সংস্কৃতি\tমেহেরপুর সরকারী মহিলা কলেজে ক্লাস নিলেন সংসদ সদস্য ফরহাদ হোসেন ।। অভিভুত ছাত্রীরা\nমেহেরপুর নিউজ ২৪ ডট কম,২৬ আগষ্ট:\nমেহেরপুর-১ আসনের সংসদ সদস্য ও ঢাকা সিটি কলেজের সহকারী অধ্যাপক ফরহাদ হোসেন এলাকার শিক্ষার মান উন্নয়নে মেহেরপুর সরকারী মহিলা কলেজে প্রতি সপ্তাহে একদিন ইংরেজি ক্লাস নেয়ার ঘোষনা অনুযায়ী আজ থেকে তিনি ক্লাস নেয়া শুরু করলেন। সংসদ সদস্যর ক্লাসে অংশ নিতে পেরে অভিভুত ছাত্রীরা।\nআজ মঙ্গলবার সকাল ৯ টার সময় মেহেরপুর সরকারী মহিলা কলেজের এইসএসসি ১ম বর্ষের ইংরেজি ক্লাস নেন। এর আগে সেখানে সংক্ষিপ্ত বক্তব্য রাখেন কলেজের অধ্যক্ষ প্রফেসর ড. অ ফ ম শফিকুর রহমান। অন্যান্যদের মধ্যে সেখানে উপস্থিত ছিলেন উপাধাক্ষ আহসান উল্লাহ, প্রভাষক ড. গাজী রহমান ।\nউল্লেখ্য, গতকাল সোমবার শিক্ষক পরিষেদের এক মতবিনিময় সভায় প্রধান অতিথি হিসেবে উপস্থিত থেকে পৌর মেয়র আলহাজ্ব মোতাছিম বিল্লাহ মতুর দাবির প্রেক্ষিতে তিনি প্রতি সপ্তাহে একটি করে ইংরেজি ক্লাস নেয়ার ঘোষনা দেন।\nগাংনীতে আন্তঃ প্রাথমিক বিদ্যালয় ক্রীড়া ও...


মঙ্গল গ্রহে কয়টি অভিযান সফল হয়েছে? | Newturn24.com\nHome » বিজ্ঞান ও প্রযুক্তি » মঙ্গল গ্রহে কয়টি অভিযান সফল হয়েছে?\nPosted by: নিউটার্ন ২৪ সংবাদ3days ago\t19 Views\nমঙ্গলের অবতরণের তথ্য\nঅনেকে আবার মনে করেন, এই অভিযানের জন্য যে ব্যয় বরাদ্দ ছিল তার বাইরে আরও অতিরিক্ত কাজ করার চেষ্টা করা হয়েছিল এই অভিযানে। নাসার মূলমন্ত্র তখন ছিল তিনটি- দ্রুত কাজ, উন্নত কাজ ও সস্তায় কাজ। বিজ্ঞানীরা এ নিয়ে ঠাট্টা করে বলতেন তিনটা একসাথে মেলানো অসম্ভব- যে কোন দুটো বেছে নেয়া উচিত।বিবিসি\nএই মুহূর্তে নাসা মঙ্গলে পাঠিয়েছে নভোযান পারসিভিয়ারেন্স। সংযুক্ত আরব আমীরাত আর চিনও মঙ্গলে তাদের নভোযান পাঠিয়েছে। এদের নাম সাফল্যের তালিকায় উঠবে না কি ব্যর্থ অভিযানের তালিকায়, সেটাই এখন দেখার অপেক্ষা।\nPrevious: করোনা ভাইরাসে নতুন পরীক্ষা হওয়া নমুনার প্রায় ২৫ ভাগের মধ্যে সনাক্ত\nNext: ভারতে ক্রেন বিধ্বস্ত হয়ে নিহত ১০


৩৩ দিন যাবৎ অবরুদ্ধ নাটরের সোয়া’শ পরিবার\nফুটবল খেলাকে কেন্দ্র করে সংঘর্ষের জের ধরে ৩৩ দিন যাবৎ অবরুদ্ধ রয়েছে নাটরের প্রায় সোয়া’শ পরিবারের সদস্যরা। নাটোরের নলডাঙ্গার বাঁশিলা পূর্ব পাড়ার অবরুদ্ধ পরিবারের সদস্যরা চাকরি ব্যবসা বাণিজ্যসহ নানা কাজে বাড়ির বাইরে যেতে পারছেন না। এমনকি সামনে পরীক্ষা থাকলেও কোমলমতি শিক্ষার্থীরাও স্কুলে যেতে পারছে না।\nরাস্তায় বাধাপ্রাপ্ত কয়েকজন এসএসসি পরীক্ষার্থী বিকল্প এলাকায় মেসে থেকে পড়াশোনা করছে। ওই গ্রামের সবাই সরকার সমর্থক হলেও অবরুদ্ধ করে রাখার জন্য অভিযোগের তীর একই দলের এক ইউনিয়ন যুব সংগঠনের সাধারণ সম্পাদকের বিরুদ্ধে। এছাড়া পুলিশও তেমন কোনো পদক্ষেপ নিচ্ছে না বলে জানিয়েছে গ্রামবাসী। তবে অভিযোগ অস্বীকার করে যুবলীগের ওই নেতা জানিয়েছেন, মিমাংসার ব্যাপারে তারা আন্তরিক।\nঅবরুদ্ধ ওই গ্রামের মানুষের অভিযোগ স্থানীয় চেয়ারম্যানের রহস্যজনক ভূমিকার কারণেই ঘটনার সমাধান হচ্ছে না। চেয়ারম্যান বলেছেন, বিষয়টি নিয়ে তিনি পার্শ্ববর্তী ইউনিয়নের চেয়ারম্যানের সাথে বসে মীমাংসা করবেন। প্রশাসনের পক্ষ থেকেও সমস্যার সমাধানে তড়িত পদক্ষেপ নেয়া হয়েছে জানানো হয়েছে।\nবুধবার দুপুরে নলডাঙ্গার বাঁশিলা পূর্বপাড়া গ্রামে গেলে দেখা যায় গ্রামের প্রবেশ মুখে বিলজোয়ানী গ্রামের কিছু উঠতি বয়সের যুবক চায়ের দোকানে জটলা পাকিয়ে আড্ডা দিচ্ছে। পরে গ্রামে গিয়ে জানা যায়, এই যুবকরাই বাঁশিলা গ্রামের লোকজন কোথাও যাওয়ার জন্য বের হলে তাদের দ্বারাই বাধাপ্রাপ্ত হয়। স্কুল শিক্ষার্থী, কর্মজীবী নারী-পুরুষ, ব্যবসায়ীসহ কেউই গ্রামের বাইরে যেতে পারে না তাদের বাধার কারণে।\nজানা যায়, গত গত ১১ সেপ্টেম্বর ফুটবল খেলাকে কেন্দ্র করে মাধনগরের ইউনিয়নের বাঁশিলা গ্রামের সাথে সংঘর্ষ হয় পিপরুল ইউনিয়নের বিলজোয়ানী গ্রামের লোকজনের। বাঁশিলা গ্রামের লোকজনের অভিযোগ, তাদের গ্রামের পাশে অনাবাদি জমিতে ফুটবল খেলা করে গ্রামের শিশু কিশোররা। কিন্তু সেখানে বিলজোয়ানী গ্রামের উঠতি বয়সের কিছু যুবক গিয়ে বাঁধার সৃষ্টি করে। এনিয়ে কয়েক বার বিলজোয়ানী গ্রামের মাতব্বরদের বিচার দিয়েও কোনো সমাধান হয়নি। এর জেরে গত ১১ সেপ্টেম্বর বিকালে ফুটবল খেলার সময় বিলজোয়ানীর লোকজন জোরপূর্বক খেলতে আসলে তাদের নিষেধ করলে বাক বিতণ্ডার সূত্র হয়। পরে বিলজোয়ানী গ্রামের লোকজন পিপরুল ইউনিয়ন যুবলীগের সাধারণ সম্পাদক শাহ জালাল দেওয়ানের নেতৃত্বে বাঁশিলা গ্রামে হামলা করে। এ সময় তারা গ্রামের নারী-পুরুষদের মারপিটসহ ঘরবাড়িতে ভাঙচুর চালায়।\nএ ঘটনার পর থেকেই বাঁশিলা গ্রামের সোয়া’শ পরিবারের সদস্যদের অবরুদ্ধ করে রেখেছে যুবলীগ নেতা শাহ জালালের সমর্থকরা। ফলে কোমলমতি স্কুল শিক্ষার্থী, প্রাণ কোম্পানীর কর্মজীবী নারী, এলাকার দরিদ্র মৌসুমি মৎস্যজীবী, ভ্যানচালকসহ কর্মজীবী পুরুষ ব্যবসায়ীরা কাজে যেতে পারছেন না। গ্রাম থেকে বের হওয়ার পথেই এলাকার ক্লিক মোড় হিসাবে পরিচিত মোড় থেকে তাদের ফিরিয়ে দেয়া হয়। ফলে এক মাস থেকে অবরুদ্ধ রয়েছে গ্রামের লোকজন।\nশাহজালালের ভাতিজা সজিবের নেতৃত্বে সানাউল্লাহ, আসাদুল, তকবিল, নিজাম, কামাল ও রবিনসহ ১০/১২জন যুবক সব সময়ই ওই মোড়ে বসে থাকে। কেউ যেতে থাকলেই তাদের বাধা দেয়া হয়। এছাড়া এ ঘটনার জেরে বাঁশিলা গ্রামের শরিফ সরকারের ছেলে মনির সরকারকে মারপিট করে মোবাইলসহ নগদ ৪০ হাজার টাকা ছিনিয়ে নেয়ারও অভিযোগ পাওয়া গেছে। এনিয়ে মামলা করেও কোনো প্রতিকার পায়নি মনিরের পরিবার।\nপ্রাণ কোম্পানিতে কর্মরত বাঁশিলা গ্রামের জাহানারা, রাবেয়া, বেহুলা ও হরুনা বেগম জানান, তারা কাজে যাওয়ার জন্য বের হলেই ক্লিক মোড় থেকে তাদের ফেরত পাঠানো হয়। ফলে সামান্য আয়ের পথটাও বন্ধ হয়ে যাওয়ায় দুর্বিষহ জীবন পার করছেন তারা।\nবর্ষার সময় অন্য কাজ না থাকায় হালতি বিলের মাছ ধরে তা বিক্রি করে চলে যে দরিদ্র কৃষকদের তারও মাছ বিক্রি করতে বাজারে যেতে পারছেন না। এমনটাই জানা গেলো হাফিজুল, আমান কালু ও শাহজালালের সাথে কথা বলে। এমন আরো অন্তত ২০/২৫ জন মাছ ব্যবসায়ী রয়েছে ওই গ্রামে।\nস্কুল যেতে না পারা কোমলমতি শিক্ষার্থীরাও জানালো স্কুল যেতে তাদের বাধা দেয়ার কথা। সামনে তাদের পরীক্ষা কিন্তু স্কুলে না যেতে পারায় চিন্তিত ওই শিক্ষার্থী ও অভিভাবকরা। এলাকায় বেসরকারি সংস্থা ব্রাকের পিপ্রাইমারি স্কুলে বেতন দিয়ে ভালো পড়াশোনার জন্য বাচ্চাদের ভর্তি করা হলেও সেখানকার শিক্ষার্থীদেরও স্কুলে যাওয়া বন্ধ।\nসামনে এসএসসি পরীক্ষা কিন্তু স্কুলে যেতে বাঁধা তাই মেসে রেখে সন্তানদের পড়াশোনা অব্যাহত রেখেছেন কেউ কেউ। গ্রামের আকাশ, সোহেল, সজিব, শম্পা ও জাহানারাসহ কয়েকজনকে মেস বা স্বজনদের বাড়িতে রেখে পড়াশোনার ব্যবস্থা করা হয়েছে। এর মধ্যে রয়েছে স্থানীয় ইউপি সদস্য মালেক বেপারীর ছেলে সজিবও। মালেক বেপারী জানান, শাহজালাল তার দলীয় প্রভাব কাজে লাগিয়ে এলাকার লোকজনকে জিম্মি করে রেখেছে। প্রকাশ্যে তারা অস্ত্র নিয়ে মহড়া দিয়ে বাশিলা গ্রামের লোকজনদের মাঝে ত্রাসের সৃষ্টি করেছে।\nবাঁশিলার স্থানীয় যুবলীগ নেতা ও ফেয়ার প্রাইজের চাউলের ডিলার উসমান ব্যাপারী জানান, বিল জোয়ানীর লোকজন তার বাড়িতে হামলা চালিয়ে ভাঙচুর করেছে। এছাড়া তারা তার দোকান পর্যন্ত খুলতে দিচ্ছে না ফলে গ্রাহকদের তিনি চাল দিতে পারছেন না। যার দরুন গরীব মানুষগুলো চাউল নিতে পারছেন না, সরকারের একটি ভাল উদ্যোগ এ সন্ত্রাসীদের কারণে ব্যাহত হচ্ছে। এছাড়া তার বিরুদ্ধে মিথ্যা মামলা দিয়ে হয়রানি করা হচ্ছে। তার জীবনের নিরাপত্তা নিয়েও শংকিত তিনি। এছাড়াও পাটুল বাজারে দোকান থাকলেও তা খুলতে পারছে না বাশিলার শাহআলম, সাহাবুদ্দিন ও মেহেদীসহ কয়েকজন।\nগ্রামের দরিদ্র ভ্যানচালক রফিকুল, নূর ইসলাম, কামাল ও হাসান জানান, ভ্যান চালাতে না পেরে তাদের দিন কাটছে অর্ধাহারে অনাহারে। তারা ভ্যান নিয়ে বের হলেই শাহজালালের লোকজন তাদের পথ থেকে ফিরিয়ে দিচ্ছে। এমন আরো অন্তত ১৫জন ভ্যান চালক রয়েছে ওই গ্রামে।\nএসব ঘটনার জেরে বাঁশিলা গ্রামের লোকজন মামলা করলেও অজ্ঞাত কারণে ব্যবস্থা নিচ্ছে না পুলিশ। বিষয়টি স্থানীয় এমপি জানার পর দুই ইউনিয়নের চেয়ারম্যানকে সমাধানের দায়িদ্ব দিয়েছেন। তবে দুই গ্রামের মানুষেরই অভিযোগ মাধনগর ইউনিয়ন চেয়ারম্যান আমজাদ হোসেন দেওয়ানের রহস্যজন ভূমিকার কারনে তা বিলম্ব হচ্ছে। এ অবস্থা দ্রুত সমাধান না হলে যেকোনো সময় বড় ধরনের সংঘর্ষের আশংকা রয়েছে। বিষয়টি সংবাদকর্মীদের মাধ্যমে জেলা প্রশাসক শাহিনা খাতুন অবগত হয়ে উপজেলা নির্বাহী কর্মকর্তাকে সমস্যার দ্রুত সমাধানে ব্যবস্থা গ্রহণের নির্দেশ দেন।\nএ ব্যাপারে নলডাঙ্গার ইউএনও শারমিন আকতার জাহান বলেন, বিষয়টি শুনে তিনি থানার ভারপ্রাপ্ত কর্মকর্তার সাথে কথা বলেছেন। খুব দ্রুতই এর সমাধান হবে।\nএ ঘটনার প্রেক্ষিতে বৃহস্পতিবার উভয় গ্রামের লোকজনদের মধ্য থেকে ১০ জন করে নলডাঙ্গা থানায় ডাকা হয়। এতে বাঁশিলা গ্রামের লোকজন হাজির হলেও বিলজোয়ানীর কেউ হাজির হয়নি। তবে চেয়ারম্যানদের ওপর সুরাহার দায়িত্ব দেয়া হয়েছে।\nএদিকে অবরুদ্ধসহ হামলার নেতৃত্ব দেয়ার অভিযোগ যার বিরুদ্ধে ইউনিয়ন যুবলীগের সেই সাধারণ সম্পাদক শাহজালাল দেওয়ান বলেন, আমার একটা হুকুমে পুরো গ্রাম তছনছ হয়ে যেতো। কিন্তু আমরা ধৈর্য্যশীলতার পরিচয় দিয়েছি। আমরা হামলা করিনি তারা আমার ভাতিজাকে খুটির সাথে বেঁধে মারপিট করছিল। খবর পেয়ে আমরা গিয়ে তাকে শুধু ছাড়িয়ে এনেছি। বাশিলার লেকজন নিজেরাই বাড়িতে ভাঙচুর করে তার দায় আমাদের ওপর চাপানোর চেষ্টা করছে। তিনি আরো বলেন, ওই গ্রামের কাউকে অবরুদ্ধ করা রাখা হয়নি। তিনি নিজের উদ্যোগে ওই গ্রামের অনেককে ডেকে দোকান চালু করেছেন বলে দাবি করেন। শাহজালাল আরো বলেন, তিনি মীমাংসার জন্য আগ্রহী দুই চেয়ারম্যান বা প্রশাসন যে সমাধান করবেন তা তিনি মেনে নেবেন। দ্রুত এর সমাধান তিনিও চান।\nএদিকে ঘটনার বিষয়টি নিয়ে কথা বলতে বৃহস্পতিবার দুপুরে জেলা প্রশাসকের কার্যালয়ে গেলে একটি সভা চলা অবস্থায় সেখানে থাকা দুই ইউনিয়নের চেয়ারম্যানকে নিয়ে অতিরিক্ত জেলা প্রশাসক তার কার্যালয়ে তাৎক্ষণিক বসেন। এ সময় পিপরুল ইউনিয়নের চেয়ারম্যান কলিমুদ্দিন ও মাধনগর ইউপি চেয়ারম্যান আমজাদ আলী দেওয়ান বলেন, তারা উভয় গ্রামের প্রধানদের সাথে রাতেই কথা বলে একটা তারিখ নির্ধারণ করে শালিসি বৈঠকের মাধ্যমে সমাধান করবেন। এছাড়া ইতোমধ্যে অবরুদ্ধ অবস্থা নেই জানিয়ে তারা বলেন, দুই গ্রামবাসীকে সহাবস্থান বজায় রেখে চলাচল করতে নির্দেশ দেয়া হয়েছে।\nনাটোরের অতিরিক্ত জেলা প্রশাসক আতিয়ুর রহমান বলেন, গ্রামে যেন কোন বিশৃঙ্খলা পরিস্থিতির সৃষ্টি না হয় সে ব্যাপারে দুই চেয়ারম্যান ও উপজেলা প্রশাসনকে বলা হয়েছে। দ্রুত এর সমাধান হয়ে যাবে।\nআজ স্মার্ট কার্ড পাচ্ছেন যারা !\nরাজধানীর দক্ষিণ ও উত্তর সিটি কর্পোরেশনের কয়েকটি স্থানে বিতরণ করা হচ্ছে স্মার্ট জাতীয় পরিচয়পত্র (স্মার্ট কার্ড)। গত ৩ অক্টোবর প্রধানমন্ত্রী শেখ হাসিনা উদ্বোধন করেন স্মার্ট কার্ড বিতরণের কাজ। সেই থেকে প্রতি ধাপে ধাপে স্মার্ট কার্ড বিতরণ করে আসছে নির্বাচন কমিশন।\nশুক্রবার স্মার্ট কার্ড বিতরণ করা হবে, ঢাকা দক্ষিণ সিটি কর্পোরেশনের রমনা থানার ২০ নম্বর ওয়ার্ডের তোপখানা রোড একালার বাসিন্দাদের মধ্যে। এছাড়া উওর সিটি কর্পোরেশনের উত্তরা ১ নম্বর ওয়ার্ডের উত্তরা মডেল টাউন সেক্টর-৩ এ কার্ড বিতরণ করা হবে।\nপ্রথম ধাপে ৩ অক্টোবর থেকে আগামী ২২ অক্টোবর পর্যন্ত রাজধানীর উত্তরা হাই স্কুল অ্যান্ড কলেজে উত্তর সিটি কর্পোরেশনের নাগরিকদের হাতে কার্ড তুলে দেওয়া হবে। শুক্রবার থেকে আগামী ১৯ অক্টোবর পর্যন্ত দক্ষিণ সিটি কর্পোরেশনের ২০ নম্বর ওয়ার্ডের বাসিন্দারা সেগুনবাগিচা হাই স্কুল থেকে কার্ড সংগ্রহ করতে পারবেন।\nপ্রথম ধাপের কার্ড বিতরণ শেষে দ্বিতীয় ধাপে বরিশাল, চট্টগ্রাম, খুলনা, রাজশাহী, সিলেট, নারায়ণগঞ্জ, রংপুর, কুমিল্লা ও গাজীপুর সিটি কর্পোরেশনগুলোতে বিতরণ করা হবে। তৃতীয় ধাপে দেশের ৬৪ সদর উপজেলায় এবং চতুর্থ পর্যায়ে বাকি সব উপজেলাসহ দেশের সব স্থানে স্মার্টকার্ড বিতরণ করা হবে।\nএ ছাড়া জাতীয় পরিচয়পত্র সংক্রান্ত যে কোনো তথ্য জানাতে একটি হেল্প ডেস্ক খুলেছে ইসি। যে কোনো সমস্যায় ১০৫ নম্বরে কল করে জাতীয় পরিচয় নিবন্ধন বিভাগের কর্মকর্তাদের সঙ্গে কথা বলে সমাধান করা যাবে।\nএই চিপযুক্ত স্মার্ট কার্ডে অনেক তথ্যের মধ্যে উল্লেখযোগ্য যা থাকছে সেগুলো হলো, ব্যক্তির নাম, বাবার নাম, মায়ের নাম, পেশা, স্থায়ী ঠিকানা, বর্তমান ঠিকানা, বয়স, লিঙ্গ, জন্মস্থান, শিক্ষাগত যোগ্যতা, দৃশ্যমান শনাক্তকরণ চিহ্ন, ধর্ম। এছাড়া ড্রাইভিং লাইসেন্স, পাসপোর্ট নম্বর, আয়কর সনদ নম্বর, বৈবাহিক অবস্থা, জন্মতারিখ, রক্তের গ্রুপ, জন্ম নিবন্ধন সনদ, টেলিফোন ও মোবাইল নম্বর, মা-বাবার জাতীয় পরিচয়পত্র নম্বর, স্বামী বা স্ত্রীর নাম ও পরিচয়পত্র নম্বর থাকলে এবং মা-বাবা, স্বামী বা স্ত্রী মৃত হলে সেই সংক্রান্ত তথ্য থাকবে এই কার্ডে।\nঐতিহাসিক এক সফরে আজ শুক্রবার ঢাকা আসছেন চীনের প্রেসিডেন্ট শি জিনপিং। বিশ্বের দ্বিতীয় প্রধান ও এশিয়ার শীর্ষ অর্থনৈতিক শক্তি চীনের প্রেসিডেন্টকে বরণ করতে প্রস্তুত ঢাকা। শি’র এই রাষ্ট্রীয় সফরে বাংলাদেশ ও চীনের সম্পর্কে নয়া দিগন্ত উন্মোচন হবে বলে আশা করছে দুই দেশ।\nপ্রধানমন্ত্রী শেখ হাসিনা প্রেসিডেন্ট শিকে স্বাগত জানিয়ে বলেছেন, এই সফর সম্পর্ক নতুন উচ্চতায় নেবে। নতুন যুগের সূচনা করবে বাংলাদেশ ও চীন। অন্যদিকে চীনের উপ-পররাষ্ট্র মন্ত্রী কং জুয়ানিউ বেইজিং এ বলেন, এই সফর হবে মাইল ফলক।\n৩০ বছর পর চীনা প্রেসিডেন্টের এই সফরে দ্বিপাক্ষিক, অর্থনৈতিক ও বাণিজ্যিক, আঞ্চলিক বিষয়ে বিস্তারিত আলোচনা করবেন শেখ হাসিনা ও শি জিনপিং। সব মিলিয়ে ২২ ঘণ্টার সফরকালে দুই নেতার উপস্থিতিতে দুই দেশের মধ্যে অন্তত: ২৫টি চুক্তি ও সমঝোতা স্বাক্ষর হবে। সব মিলিয়ে আর্থিক সহায়তার পরিমাণ ৪০ বিলিয়ন মার্কিন ডলার ছাড়িয়ে যেতে পারে। দুইদেশের মধ্যে অর্থনৈতিক সহযোগিতা, বাণিজ্য, বিনিয়োগ, বিদ্যুত্ ও জ্বালানি, তথ্য যোগাযোগ প্রযুক্তি, ভৌত অবকাঠামো, সড়ক ও সেতু, যোগাযোগ ও জলপথে যোগাযোগ, কৃষিসহ বিভিন্ন খাতে চুক্তিগুলো সই হবে।\n২০১০ ও ২০১৪ সালে প্রধানমন্ত্রী শেখ হাসিনা চীন সফরকালে ঢাকা ও বেইজিং সম্পর্ক নতুন মাত্রা পায়। প্রেসিডেন্ট শি’র ফিরতি সফরে তা আরো নতুন উচ্চতায় যাবে বলে আশা করা হচ্ছে।\nচীনা বার্তা সংস্থা সিনহুয়া বুধবার এক একান্ত সাক্ষাত্কারে প্রধানমন্ত্রী বলেন, প্রেসিডেন্ট শি’র সফরে বাণিজ্য, বিনিয়োগ ও অর্থনৈতিক সহযোগিতার ক্ষেত্রে নতুন যুগের সূচনা হবে। আমরা খুবই আনন্দিত এবং সম্মানিত বোধ করছি যে, প্রেসিডেন্ট শি বাংলাদেশে আসছেন। দক্ষিণ এশিয়ার জন্য এই সফর খুবই গুরুত্বপূর্ণ। দুই দেশ পাঁচটি নীতির উপর নির্ভরশীল। শান্তিপূর্ণ সহাবস্থান, ভাল প্রতিবেশীসুলভ মনোভাব, পারস্পরিক আস্থা, বিশ্বাস, অন্যের অভ্যন্তরীণ বিষয়ে হস্তক্ষেপ না করার নীতিতে দুই দেশ বিশ্বাসী। বাংলাদেশ এক চীন নীতিতে অবিচল থেকে সার্বভৌমত্ব ও অখণ্ডতায় সমর্থন করে। প্রধানমন্ত্রী সাক্ষাত্কারে বলেন, চীন বাংলাদেশের বৃহত্ বাণিজ্যিক অংশীদার। আমাদের স্বপ্ন পূরণে চীন পাশে থাকছে।\nপ্রেসিডেন্ট শি ২০১০ সালে আরেকবার বাংলাদেশ সফর করেন। তখন তিনি ছিলেন দেশটির ভাইস প্রেসিডেন্ট। ২০১৩ সালে তিনি চীনের প্রেসিডেন্ট হন। ২০১৪ সালে তিনি ভারত সফর করেন। এবার কম্বোডিয়া, বাংলাদেশ ও ভারত সফরে বের হয়েছেন।\nব্যস্ততম ২২ ঘণ্টা\nপ্রেসিডেন্ট শি’র প্রায় ২২ ঘণ্টা ঢাকা সফর শুরু হবে আজ সকাল ১১টা ৪০ মিনিটে। নমপেন থেকে বিশেষ ভিভিআইপি ফ্লাইটযোগে হজরত শাহজালাল আন্তর্জাতিক বিমান বন্দরে এসে পৌঁছলে তাকে লালগালিচা সংবর্ধনা দেওয়া হবে। রাষ্ট্রপতি আব্দুল হামিদ তাকে স্বাগত জানাবেন। চীনা প্রেসিডেন্টকে বহনকারী বিমান বাংলাদেশের আকাশসীমায় পৌঁছলে বিমান বাহিনীর জেট বিমান স্বাগত জানিয়ে পাহারা দিয়ে নিয়ে আসবে। পর্যায়ক্রমে বিমান বন্দরে ২১ বার তোপধ্বনি, পুষ্পার্ঘ্য অর্পণ, সালাম গ্রহণ, গার্ড অব অনার প্রদান করা হবে। বিমান বন্দর থেকে তিনি যাবেন হোটেল লা মেরিডিয়ান-এ। বিকাল তিনটায় যাবেন প্রধানমন্ত্রীর দপ্তরে। প্রধানমন্ত্রী শেখ হাসিনা ও প্রেসিডেন্ট শি প্রথমে একান্ত বৈঠক ও পরে দ্বিপাক্ষিক আলোচনা করবেন। এরপর দু’দেশের মধ্যে প্রায় ২৫টি চুক্তি ও সমঝোতা স্বাক্ষর হবে। বিকালে হোটেলে জাতীয় সংসদের স্পীকার শিরীন শারমিন চৌধুরী এবং পরে বিএনপি চেয়ারপার্সন বেগম খালেদা জিয়া সাক্ষাত্ করবেন। সন্ধ্যা ছয়টায় তিনি যাবেন বঙ্গভবনে। প্রেসিডেন্ট আবদুল হামিদের সঙ্গে বৈঠকের পর রাষ্ট্রীয় ভোজসভায় যোগ দেবেন। শনিবার সকাল ৮টা ২০ মিনিটে যাবেন সাভারে। জাতীয় স্মৃতিসৌধে স্বাধীনতা যুদ্ধে শহীদদের প্রতি শ্রদ্ধা জানাবেন তিনি। সকাল দশটায় যাবেন বিমানবন্দরে। বিশেষ বিমানযোগে ভারতের গোয়ার উদ্দেশে ঢাকা ত্যাগ করবেন। প্রধানমন্ত্রী শেখ হাসিনা বিদায় জানাবেন।\nপ্রায় দু’শ সফরসঙ্গী\nশি জিনপিং এর সফরে মন্ত্রী, সরকারি কর্মকর্তা, নিরাপত্তা কর্মী, ব্যবসায়ী ও সাংবাদিকসহ প্রায় দু’শ সফরসঙ্গী থাকছেন। চীনা কমিউনিস্ট পার্টির (সিপিসি) কেন্দ্রীয় গবেষণা সেলের প্রধান ওয়াং হিউনিং, সিপিসি প্রধান কার্যালয়ের প্রধান লি জানসু, স্টেট কাউন্সিলর ইয়াং জিয়েছি। পররাষ্ট্রমন্ত্রী ওয়াং উই, উন্নয়ন মন্ত্রী ঝু সাওসি, অর্থমন্ত্রী লো জিইউ, বাণিজ্যমন্ত্রী গাও হুচেং, কেন্দ্রীয় ব্যাংকের গভর্নর ঝাও সিয়া চুনসহ ১৩ জন নীতি নির্ধারক, ৩৩ জন কর্মকর্তা, ৩৪ জন নিরাপত্তা ও গণমাধ্যম কর্মী, ৪০ জন ব্যবসায়ী, প্রায় ৭০ জন সাংবাদিক রয়েছেন সফরসঙ্গীদের তালিকায়।‘এই সফর অন্যদেশের সম্পর্কে কোনো ক্ষতি হবে না’\nচীনা প্রেসিডেন্টের সফরের ফলে ভারত বা অন্য কোনো দেশের সঙ্গে সম্পর্কে কোনো নেতিবাচক প্রভাব ফেলবে না। পররাষ্ট্রমন্ত্রী এএইচ মাহমুদ আলী গতকাল বৃহস্পতিবার এক সাংবাদিক সম্মেলনে প্রশ্নের জবাবে সুস্পষ্টভাবে একথা বলেন। তিনি বলেন, জাতির জনক বঙ্গবন্ধু শেখ মুজিবুর রহমান আমাদের পররাষ্ট্রনীতির মূল কথা ‘সবার সঙ্গে বন্ধুত্ব, কারো সঙ্গে বৈরিতা নয়’ প্রণয়ন করেছেন। কারো সঙ্গে আমাদের শত্রুতা নেই। সেই থেকে আমাদের পররাষ্ট্রনীতি পরিচালিত হয়ে আসছে এবং সফলতা এসেছে। মন্ত্রী বলেন, চীনা প্রেসিডেন্টের এই সফর ঐতিহাসিক। প্রধানমন্ত্রী শেখ হাসিনার গতিশীল নেতৃত্ব আন্তর্জাতিক নেতৃবৃন্দের আস্থার প্রতীক। সাংবাদিক সম্মেলনে পররাষ্ট্র প্রতিমন্ত্রী শাহরিয়ার আলম ও পররাষ্ট্র সচিব শহীদুল হকসহ ঊর্ধ্বতন কর্মকর্তারা উপস্থিত ছিলেন।\n৫টি ঘূর্ণিঝড় আশ্রয়কেন্দ্রের উদ্বোধন করলেন প্রধানমন্ত্রী\nইলিশ রক্ষায় নদীতে মাছ শিকারে নিষেধাজ্ঞা শুরু\nইলিশের প্রজনন মৌসুম হওয়ায় আজ ১২ অক্টোবর থেকে ২ নভেম্বর পর্যন্ত বরিশাল বিভাগের সকল নদ-নদীতে মাছ ধরায় নিষেধাজ্ঞা জারি করা হয়েছে। আজ থেকে মোট ২২ দিন ইলিশসহ সব প্রজাতির মাছ শিকারের ওপর এ নিষেধাজ্ঞা বহাল থাকবে। এ আইন অমান্য করলে জেল, জরিমানা অথবা উভয় দণ্ডের বিধান রয়েছে।\nমৎস অফিস সূত্রে জানা গেছে, আশ্বিনের বড় পূর্ণিমার আগে চারদিন, পূর্ণিমার দিন ও পরের ১৭ দিনসহ ২২দিন ইলিশের প্রজনন সময়। এ সময় ডিম ছাড়ার জন্য ইলিশ মাছ সাগর থেকে নদীর মোহনায় আসে। একটি বড় ইলিশ ২৩ লাখ পর্যন্ত ডিম ছাড়তে পারে। মোহনা অঞ্চলে ইলিশের ৪টি বড় প্রজনন ক্ষেত্র আছে।\nএছাড়া ছয়টি স্থানে ইলিশ বেশি ডিম ছাড়ে। এগুলো হলো- পটুয়াখালীর কলাপাড়া উপজেলার লতাচাপলী এলাকা, মনপুরা ও তজুমদ্দিনের সৈয়দ আওলিয়া এলাকা মোহনা, সন্দীপের দক্ষিণে অবস্থিত কালির চর এলাকা, নিঝুম দ্বীপের দক্ষিণ-পূর্বে অবস্থিত মৌলভির চর এলাকা, চর ফ্যাশনের ঢালচর দ্বীপ এলাকা ও উত্তর কুতুবদিয়া দ্বীপ সংলগ্ন উপকূলীয় অঞ্চল।বেশি ইলিশ উৎপাদনের লক্ষ্যে মা ইলিশ যাতে নির্বিঘ্নে ডিম ছাড়তে পারে সে জন্য ২ নভেম্বর পর্যন্ত ইলিশসহ সব প্রজাতির মাছ ধরার ওপর এই নিষেধাজ্ঞা বলবৎ থাকবে।\nমৎস কর্মকর্তা ইলিশ বিমল চন্দ্র দাস জানান, ইলিশের প্রজননের এ সময়ে মাছ শিকার, পরিবহন, মজুদ ও বাজারজাতকরণ অথবা বিক্রি নিষিদ্ধ। এ আইন আমান্য করলে ১ থেকে ২ বছরের জেল বা জরিমানা অথবা উভয় দণ্ডের বিধান রয়েছে।\nবরিশাল বিভাগে এই ২২ দিনের জন্য ২লাখ ৩৭হাজার ৯৪৩ জন জেলেদের মাঝে ২০ কেজি করে ভিজিএফের চাল বিতরণ করা হবে বলে জানান তিনি।\nবরিশাল বিভাগীয় মৎস্য কর্মকর্তা মো.ওয়াহেদুজ্জামান জানান,এবারের প্রজনন মৌসুমে মা ইলিশ রক্ষা অভিযান সফল করতে কিছু সিদ্ধান্ত নেওয়া হয়েছে। এর মধ্যে রয়েছে লিফলেট, পোস্টার ও মাইকিংয়ের মাধ্যমে জেলেসহ সবার মধ্যে সচেতনতা সৃষ্টি, বরফ কলের বিদ্যুৎ সংযোগ বিছিন্ন, অন্য কোথাও থেকে বরফ আসতে না দেওয়া, নদী সংলগ্ন খাল থেকে নৌকা বের হতে না দেওয়া, মাছঘাট সংলগ্ন বাজারের নৌকা ও ট্রলারের জ্বালানি তেলের দোকান বন্ধ রাখা, নদীর মাঝে জেগে ওঠা চরের মাছঘাটগুলো বন্ধ রাখা, হাট-বাজার, নদ-নদী, মাছঘাটসহ সকল স্থানে মোবাইল কোর্ট পরিচালনা করা হবে।\n’ত্যাগ চাই, মার্সিয়া ক্রন্দন চাহি না’এর দিন এলো। আজ মহররমের দশ তারিখ, পবিত্র আশুরা। পৃথিবী সৃষ্টির সূচনা হতে এ যাবত অসংখ্য বিস্ময়কর ঘটনার দিন। শুধু মুসলিম নয়, সকল মানুষের কাছে দিনটি অবিস্মরণীয়। ইতিহাসে বিশাল জায়গা অধিকার করে আছে পবিত্র আশুরা। এই আশুরা ইসলামের ইতিহাসে এক অসামন্য তাত্পর্যে উজ্জল। ইবাদত-বন্দেগীর জন্যও এ দিবস অতুলনীয়।\nসবকিছু ছাপিয়ে কারবালার মর্মন্তুদ সকরুন শোকগাথা এ দিবসকে গভীর কালো রেখায় উত্কীর্ণ করে রেখেছে। ৬১ হিজরি সালের এই দিনে হজরত মুহাম্মদ সাল্লাল্লাহু আলাইহে ওয়া ছাল্লামের প্রাণপ্রিয় দৌহিত্র হজরত ইমাম হোসাইন (রা.) ও তাঁর পরিবারের সদস্যরা ইয়াজিদের সৈন্যদের হাতে কারবালার ময়দানে শহীদ হন। পবিত্র আশুরা তাই মুসলিম উম্মাহর জন্য এক তাত্পর্যময় ও শোকাবহ দিন। দিনটি মুসলমানদের কাছে সত্য ও ন্যায় প্রতিষ্ঠার দিন। এ দিনটি আল্লাহ রাব্বুল আলামীনের কাছে খুবই প্রিয়। তাই তিনি এ দিনে রোযা পালনের সওয়াব প্রদান করে থাকেন বহুগুণে। মুসলমানদের কাছে। বিগত বছরের গোনাহ এর কাফফারা হিসাবে মহররমের দুটি রোজা রাখা খুবই গুরুত্বপূর্ণ । হজরত আবু হুরায়রাহ (রাঃ) থেকে বর্ণিত ঃ রাসুল সাল্লাল্লাহু আলাইহে ওয়া ছাল্লাম বলেছেন: রমযানের পর সর্বোত্তম রোযা হল আল্লাহর প্রিয় মুহাররম মাসের রোযা এবং ফরজ নামাজের পর সর্বোত্তম নামাজ হল রাতের (তাহাজ্জুদ) নামাজ” (সহিহ মুসলিম)। রাসূল সাল্লাল্লাহু আলাইহে ওয়া ছাল্লাম যখন মদীনায় আগমন করলেন, তিনি আশুরার দিনে ইহুদীদের রোযা পালন করতে দেখলেন। “ইবনে আব্বাস (রাঃ) থেকে বর্ণিত তিনি বলেনঃ রাসুল সাল্লাল্লাহু আলাইহে ওয়া ছাল্লাম মদীনায় এসে দেখলেন যে, ইহুদীরা আশুরার দিনে রোযা পালন করছে। তিনি তাদের জিজ্ঞেস করলেন এটা কোন দিন যে তোমরা রোযা পালন করছো? তারা বললঃ এটা এমন এক মহান দিবস যেদিন আল্লাহ মুছা (আঃ) ও তার সমপ্রদায়কে নাজাত দিয়েছিলেন এবং ফেরআউনকে তার দলবলসহ ডুবিয়ে মেরেছিলেন। মুছা (আঃ) শুকরিয়া হিসেবে এ দিনে রোযা পালন করেছেন। এ কারণে আমরাও রোযা পালন করে থাকি। এ কথা শুনে রাসুলুল্লাহ সাল্লাল্লাহু আলাইহে ওয়া সাল্লাম বললেনঃ তোমাদের চেয়ে আমরা মুছা (আঃ) এর অধিকতর ঘনিষ্ট ও নিকটবর্তী। অতঃপর রাসুল সাল্লাল্লাহু আলাইহে ওয়া ছাল্লাম রোযা পালন করলেন ও অন্যদেরকে রোযা পালনের নির্দেশ দিলেন। (বুখারী ও মুসলিম)।\nবিগত এক বছরের গোনাহ সমূহের কাফফারা হিসাবে গণ্য হবে’ (মুসলিম হা/১১৬২; মিশকাত হা/২০৪৪)। ইবনে আব্বাস (রাঃ) বলেনঃ “আমি রাসুলুল্লাহ সাল্লাল্লাহু আলাইহে ওয়া ছাল্লামকে এ রোযা ছাড়া অন্য কোন রোযাকে এত গুরুত্ব দিতে দেখিনি। আর তা হল আশুরার রোযা ও এই রমযান মাসের রোযা।” (বুখারী ও মুসলিম। ইবনে আব্বাস (রাঃ) বলেন, যখন রাসুলুল্লাহ সাল্লাল্লাহু আলাইহে ওয়া ছাল্লাম আশুরার রোযা পালন করলেন ও অন্যকে পালন করার নির্দেশ দিলেন, তখন সাহাবায়ে কেরাম (রাঃ) বললেনঃ এটা তো এমন এক দিন যাকে ইহুদী ও খৃষ্টানরা সম্মান করে থাকে। তখন রাসুলুল্লাহ সাল্লাল্লাহু আলাইহে ওয়া ছাল্লাম বললেনঃ আগামী বছর আসলে ইনশা-আল্লাহ আমরা নবম তারিখে রোযা পালন করব। ইবনে আব্বাস (রাঃ) বলেনঃ পরবর্তী বছর আসার পূর্বেই রাসুলুল্লাহ সাল্লাল্লাহু আলাইহে ওয়া ছাল্লাম ইন্তেকাল করলেন। (মুসলিম)। রাসুল সাল্লাল্লাহু আলাইহে ওয়া ছাল্লাম বলেছেনঃ তোমরা আশুরা দিবসে রোযা পালন কর ও এ ক্ষেত্রে ইহুদীদের বিরোধীতা কর।\nএদিনে মুহাক্কিক আলেমদের মতে,কুরআন তেলাওয়াত ও আলোচনার আয়োজন করে আল্লাহর কাছে দোয়া করা যায়। যাতে ইমাম হোসাইন (রাঃ)-এর শাহাদাতের বদৌলতে আল্লাহ গোটাবিশ্বে ইসলামী শাসন কায়েম করার ব্যবস্থা করে দেন। পবিত্র আশুরা উপলক্ষে বিভিন্ন সামাজিক, রাজনৈতিক ও ধর্মীয় সংগঠন নানা কর্মসূচি পালন করছে। এ উপলক্ষে বাংলাদেশ টেলিভিশন, বাংলাদেশ বেতার, বেসরকারি টিভি চ্যানেলসমূহ বিশেষ অনুষ্ঠান মালা প্রচার করছে। সংবাদপত্রসমূহ বিশেষ প্রবন্ধ নিবন্ধ প্রকাশ করেছে। পবিত্র আশুরা উপলক্ষে আজ সরকারি ও বেসরকারি সকল প্রতিষ্ঠান এবং সংবাদপত্র অফিসসমূহে ছুটি থাকবে। পবিত্র আশুরা উপলক্ষে মসজিদ, মাদরাসা ও ধর্মীয় প্রতিষ্ঠানে বিশেষ আলোচনা ও দোয়া মাহফিলের আয়োজন করা হয়েছে।\nতাজিয়া মিছিলে দা,তরবারি বহন আতশবাজি নিষিদ্ধ\nপবিত্র আশুরার মিছিল উপলক্ষে কিছু নিষেধাজ্ঞা আরোপ করে আদেশ জারি করেছে ঢাকা মেট্রোপলিটন পুলিশ (ডিএমপি)। ডিএমপি কমিশনার মো. আছাদুজ্জামান মিয়া এ আদেশ জারি করেন। আদেশে বলা হয়, ‘মহররমের তাজিয়া মিছিলে পাইক দলভুক্ত ব্যক্তিরা দা, ছোরা, কাঁচি, বর্শা, বল্লম, তরবারি, লাঠি ইত্যাদি নিয়ে মিছিলে অংশগ্রহণ করে ক্ষেত্রবিশেষে অনাকাঙ্ক্ষিত পরিস্থিতি সৃষ্টি করে, যা ধর্মপ্রাণ ও সম্মানিত নগরবাসীর মনে আতঙ্ক ও ভীতি সৃষ্টিসহ জননিরাপত্তার প্রতি হুমকিস্বরূপ। তাছাড়া পবিত্র আশুরা উপলক্ষে আতশবাজি ও পটকা ফোটানো হয়, যা ধর্মীয় ভাবগাম্ভীর্যতাকে ম্লান করে।’\nঢাকা মেট্রোপলিটন এলাকায় সম্মানিত নাগরিকদের নিরাপত্তা নিশ্চিত করতে ডিএমপি অর্ডিন্যান্স ১৯৭৬ এর ২৮ ও ২৯ ধারায় অর্পিত ক্ষমতাবলে তাজিয়া মিছিলে দা, ছোরা, কাঁচি, বর্শা, বল্লম, তরবারি, লাঠি ইত্যাদি বহন এবং আতশবাজি ও পটকা ফোটানো সম্পূর্ণ নিষিদ্ধ ঘোষণা করা হয়েছে।\n‘মা তুমি আবার এসো’..ভক্ত কণ্ঠের এই আকুতির ভেতর প্রতিমা বিসর্জনে বিদায় হলো দুর্গতি নাশিনী দুর্গা। শেষ হলো বাঙালি হিন্দু সম্প্রদায়ের সবচে’ বড় ধর্মীয় উৎসব শারদীয় দুর্গাপূজা।\nপাঁচ দিনব্যাপী দুর্গোৎসবের শেষ দিনে মঙ্গলবার মণ্ডপে মণ্ডপে দশমীর বিহিত পূজার মধ্য দিয়ে ঘটে সমাপ্তি। অত:পর দেবীর বিসর্জন আর শান্তিজল গ্রহণ। গত বুধবার বোধনে ‘অরুণ আলোর অঞ্জলি নিয়ে আনন্দময়ী মা উমাদেবীর আগমন ঘটে মর্ত্যে।\nহিন্দু বিশ্বাসে-টানা পাঁচ দিন মৃন্ময়ীরূপে মণ্ডপে মণ্ডপে থেকে ফিরে গেছেন কৈলাসে স্বামী শিবের সান্নিধ্যে। এবার ঘটকে আসা দেবী ফিরেছেনও একই বাহনে।\nমঙ্গলবার রাজধানীতে বাংলাদেশ পূজা উদযাপন পরিষদ এবং মহানগর সার্বজনীন পূজা কমিটির যৌথ উদ্যোগে বিজয়া শোভাযাত্রা শেষে বুড়িগঙ্গা নদীতে প্রতিমা বিসর্জন দেয়া হয়।\nরাজধানীসহ সারাদেশে ২৯ হাজারের বেশি মণ্ডপের দুর্গা প্রতিমা নিরঞ্জন হয়। মণ্ডপে মণ্ডপে নামে ভক্তদের ঢল। ঢাক আর শঙ্খধ্বনি। ঢাকের বাদ্য, সিঁদুর খেলা। মুখরিত মণ্ডপ প্রাঙ্গণ। একদিকে বিদায়ের সুর। অন্যদিকে উৎসবের আমেজ। ঢাকেশ্বরী মন্দির,রামকৃষ্ণ মিশন, তাতী বাজার, শাখারী বাজার, স্বামীবাগসহ বিভিন্ন মণ্ডপে চলে বিষাদে আনন্দে বিদায় উৎসব।\nসনাতন ধর্মাবলম্বীদের বিশ্বাস অসুর শক্তি বিনাশকারী দেবী বিদায় নেয়ার সঙ্গে সঙ্গে পৃথিবী থেকে সকল অপশক্তির বিনাশ হয়। বিজয়া শোভাযাত্রা ও প্রতিমা নিরঞ্জনে অংশ নিতে দুপুর গড়িয়ে যেতেই রাজধানীর বিভিন্ন এলাকার পূজামণ্ডপ থেকে ভক্তরা ট্রাক ও ঠেলাগাড়িতে করে প্রতিমা নিয়ে সমবেত হতে শুরু করে ঢাকেশ্বরী জাতীয় মন্দির মেলাঙ্গনে।\nশোভাযাত্রার পূর্বে নারীরা দেবীর ললাটের সিঁদুর আপন ললাটে এঁকে নেয়। পুরুষরা অশুভ শক্তির বিনাশ কামনা করেন। সবার অন্তরের কামনা আগামী শরতে আবার বাঙালি হিন্দুর ঘরে ঘরে ফিরে আসবেন মা ‘উমা’।\nমন্দির ও শোভাযাত্রার যাত্রাপথে বিপুল সংখ্যক পুলিশের পাশাপাশি মোতায়েন করা হয়েছিল র‌্যাব সদস্যদেরও। ঢাকেশ্বরী মন্দির থেকে শতাধিক প্রতিমা নিয়ে বের হয় বর্ণাঢ্য বিজয়া শোভাযাত্রা।\nট্রাকবাহী প্রতিমাসহ কেন্দ্রীয় নেতারা, নারী-পুরুষ, শিশু, কিশোর পায়ে হেঁটে এবং বিভিন্ন ধরনের যানবাহনে করে শোভাযাত্রায় অংশ নেয়। বিচিত্র সাজপোশাকে সজ্জিত হয়ে ভক্তরা ঢাক-ঢোল, করতাল ও অন্যান্য বাদ্যযন্ত্রসহ শোভাযাত্রায় যোগ দেয়।\nরাস্তার দু’পাশে দাঁড়ানো হিন্দু নারীদের উলুধ্বনিতে মুখরিত হয়ে উঠে চারদিক। পলাশী-কেন্দ্রীয় শহীদ মিনার হয়ে নবাবপুর রোড,সদরঘাট পেরিয়ে ওয়াইজঘাটে বুড়িগঙ্গা তীরে শেষ হয় শোভাযাত্রা। প্রতিমা ঘাটে নিয়ে আসার পর ভক্তকূল শেষবারের মতো ধুপধুনো নিয়ে আরতিতে মেতে ওঠে।\nশেষে পুরোহিতের মন্ত্রপাঠের মধ্যদিয়ে দেবীকে নৌকায় তুলে বিসর্জন দেওয়া হয়। নদীপাড়ে ধর্মীয় রীতি মেনে অপরাজিতা পূজা অনুষ্ঠিত হয়। শেষে আনা হয় শান্তি জল।\n'নদী দখল ও দূষণকারীরা এ যুগের রাজাকার'\nনৌ-পরিবহন মন্ত্রী শাজাহান খান এমপি বলেছেন, 'নদী দখল ও দূষণ করছে তারা নিষ্ঠুর, বর্বর ও এ যুগের রাজাকার।'\nতিনি বলেন, 'নদীর দূষণরোধে মনিটরিং কমিটি গঠন করা হয়েছে। এ কমিটিকে সহযোগিতা করবে বাংলাদেশ নৌ-বাহিনী। ২০১৮ সালের মধ্যে নদীর দূষণরোধে প্রাথমিক সুফল দেখা যাবে বলেও তিনি আশাবাদ ব্যক্ত করেন।'\nমঙ্গলবার রাজধানীর রিপোর্টার্স ইউনিটিতে এসোসিয়েশন ফর ল' রিসার্চ এন্ড হিউম্যান রাইটস (এলার্ট) আয়োজিত 'নদী ও আমাদের অর্থনীতি' শীর্ষক গোলটেবিল বৈঠকে তিনি এ কথা বলেন।\nনদী বাঁচাতে আইনের কঠোর প্রয়োগ নিশ্চিত করা হবে বলে জানিয়ে নৌ-মন্ত্রী বলেন, 'নৌ-পথকে কাজে লাগিয়ে দেশের অর্থনীতিকে এগিয়ে নিতে বর্তমান সরকার নানা উদ্যোগ গ্রহণ করে চলেছে। এরমধ্যে নদীর দখল ও দূষণরোধে সরকার নির্মম ও কঠোর হওয়ার সিদ্ধান্ত নিয়েছে।'\nনদী খননের জন্য পর্যাপ্ত ড্রেজারের প্রয়োজন উল্লেখ করে শাজাহান খান বলেন, 'জাতির পিতা বঙ্গবন্ধু শেখ মুজিবুর রহমান ১৯৭৪ সালে বিআইডব্লিউটিএ'র জন্য ৭টি ড্রেজার সংগ্রহ করেছিলেন। এর পরে কোন সরকার আর কোন ড্রেজার সংগ্রহ করেনি।'\n২০০৯ থেকে ২০১৩ মেয়াদে আওয়ামী লীগ সরকার আবার ১৪টি ড্রেজার সংগ্রহ করে। বর্তমান মেয়াদে ২০টি ড্রেজার সংগ্রহের প্রক্রিয়া চলমান রয়েছে বলেও তিনি জানান।\nদেশে এক সময় ২৪ হাজার কিলোমিটার নৌ-পথ ছিল উল্লেখ করে তিনি বলেন, 'বিগত সরকারগুলোর অবহেলার কারণে তা এসে বর্ষা মৌসুমে ৬ হাজার ২০০ কিলোমিটার এবং শুষ্ক মৌসুমে ৩ হাজার ৬০০ কিলোমিটারে দাঁড়িয়েছে। তবে শেখ হাসিনার বিগত (২০০৯-১৩) মেয়াদে বিআইডব্লিউটিএ প্রায় ১ হাজার কিলোমিটার নৌ-পথ খনন করেছে।'\nতিনি বলেন, '১১ হাজার ৪০০ কোটি টাকা ব্যয়ে ৫৩টি নৌ-পথ খননের কার্যক্রম গ্রহণ করা হয়েছে। এরমধ্যে প্রথম পর্যায়ে ২৪টি নৌ-পথ ও বিশেষায়িত ১২টি নৌ-পথ খনন কার্যক্রম চলমান রয়েছে। নদী খনন ও নৌ-বন্দর উন্নয়নে বিশ্বব্যাংক ৩ হাজার ২০০ কোটি টাকা ঋণ সহায়তা দিয়েছে। মংলা-ঘসিয়াখালি চ্যানেল পুনঃখনন করে নৌ-যান চলাচলের উপযোগী করা হয়েছে।'\nঢাকা সদরঘাটসহ ১৪টি ফেরিঘাট ও সংলগ্ন লঞ্চঘাটসমূহের ইজারাদারি ব্যবস্থা বন্ধ করে দিয়ে যাত্রী সেবা উন্নত করা হয়েছে এমনটি জানিয়ে মন্ত্রী বলেন, 'ঢাকার পোস্তগোলাস্থ শ্মশানঘাট এলাকায় একটি অত্যাধুনিক লঞ্চ টার্মিনাল নির্মাণ করা হবে।'\nএনবিআরের এই কর্মকর্তা আরো বলেন, অনেক প্রতিষ্ঠানে বিদেশিরা কাজ করছেন। তবে দেশী প্রতিষ্ঠান তাদের সঠিক তথ্য এনবিআরকে দিচ্ছে না। এর বাইরে অনেক বিদেশি অবৈধভাবেও দেশে অবস্থান করছেন বলে তথ্য রয়েছে।\nফলে বিষয়টি রাজস্ব আহরণের পাশাপাশি জাতীয় নিরাপত্তার জন্য হুমকিস্বরূপ। এসব বিদেশিকে তথ্যভাণ্ডারের মধ্যে আনতে বিনিয়োগ বোর্ড ও সিআইডিসহ সংশ্লিষ্ট সব পক্ষ থেকে তথ্য নেওয়া হচ্ছে। এর বাইরে বিমানবন্দরে আয়কর বুথ স্থাপন করে বিদেশিদের আগমন ও বহির্গমনের তথ্য নেওয়া হবে।\nবিদেশি নাগরিকের আয়কর নিশ্চিত করতে বাংলাদেশে তাদের প্রবেশের ক্ষেত্রে স্পন্সর বাধ্যতামূলক করাসহ বেশকিছু সিদ্ধান্ত নেওয়া হয়েছে।\nবিদেশিদের ভিসার ক্যাটাগরি পরিবর্তনে এনবিআরের ছাড়পত্র বাধ্যতামূলক করা হয়েছে। ভিসার মেয়াদ বৃদ্ধির ক্ষেত্রে আয়কর প্রত্যায়নপত্র দাখিল করতে হবে নিয়োগকারী প্রতিষ্ঠানকে।\nপ্রথম বাঙালি কার্ডিনাল হলেন ঢাকার আর্চবিশপ\nবাংলাদেশে রোমান ক্যাথলিকদের প্রধান ধর্মগুরু ঢাকার আর্চবিশপ প্যাট্রিক ডি’রোজারিওকে কার্ডিনাল পদবীর মর্যাদা দিয়েছেন পোপ ফ্রান্সিস।\nরোববার ভ্যাটিকানে পোপ ফ্রান্সিস পৃথিবীর বিভিন্ন দেশ থেকে যে ১৭ জন কার্ডিনালের নাম ঘোষণা করেন, তাদের মধ্যে বাংলাদেশের প্যাট্রিক ডি’রোজারিও-র নাম রয়েছে।\nডি’রোজারিও হচ্ছেন প্রথম বাঙালি যিনি কার্ডিনাল হলেন। সাধারণত পোপের খুবই ঘনিষ্ঠ মহলের সদস্য হন কার্ডিনালরা। পৃথিবীজুড়ে খ্রিস্টান ধর্মাবলম্বীদের চার্চগুলো পরিচালনার ক্ষেত্রে কার্ডিনালরা পোপকে সহায়তা করেন।\nনতুন ঘোষিত ১৭ জন কার্ডিনালসহ বর্তমানে ভ্যাটিকানে কার্ডিনালের সংখ্যা ২০০'র মতো। আগামী ২১ নভেম্বর ভ্যাটিকানে এক ধর্মীয় অনুষ্ঠানের মাধ্যমে নতুন কার্ডিনালদের দায়িত্ব দেওয়া হবে।\nভ্যাটিকানের নিয়ম অনুযায়ী, কোনো একটি দেশ থেকে কার্ডিনাল নির্বাচিত হতে হলে সে দেশে খ্রিস্টান ধর্মাবলম্বীদের সংখ্যা এবং চার্চের সংখ্যা বিবেচনা করা হয়।\n৭৩-বছর বয়সী প্যাট্রিক ডি’রোজারিও জন্ম বাংলাদেশের বরিশাল জেলার পাদ্রি শিবপুর এলাকায়। ১৯৭২ সালে তিনি ফাদার বা যাজক হয়েছিলেন। যাজক হিসেবে ১৮ বছর দায়িত্ব পালনের পর ডি’রোজারিও ১৯৯০ সালে বিশপ নির্বাচিত হন। বিশপ নির্বাচিত হবার পর তিনি রাজশাহীতে ধর্ম প্রদেশের দায়িত্ব নেন।\nবাংলাদেশে খ্রিস্টান ধর্মাবলম্বীদের এ ধরনের সাতটি ধর্ম প্রদেশ রয়েছে। প্রতিটি ধর্মপ্রদেশের আওতায় বেশ কিছু গির্জা থাকে। রাজশাহীর পর ডি’রোজারিও ১৯৯৫ সালে চট্টগ্রাম ধর্মপ্রদেশের দায়িত্ব গ্রহণ করেন।\nবাংলাদেশ খ্রিস্টান অ্যাসোসিয়েশনের সভাপতি নির্মল রোজারিও জানান, কোন বাঙালি এর আগে কখনো কার্ডিনাল নির্বাচিত হতে পারেননি।\nতিনি বলেন, বর্তমান পোপ ফ্রান্সিস শুধু ইউরোপ বা আমেরিকা নয়, এশিয়া ও আফ্রিকার দেশগুলোকেও যে গুরুত্ব দিচ্ছেন, বাংলাদেশ থেকে কার্ডিনাল বাছাই করা তার একটি উদাহরণ।\nরোজারিও বলেন, ‘এটা বর্তমান পোপের দূরদর্শী চিন্তা। এটা আমাদের জন্য একটা অত্যন্ত মর্যাদা, আনন্দ ও গৌরবের বিষয়।’\nবাংলাদেশের আর্চ বিশপ প্যাট্রিক ডি’রোজারিওকে কার্ডিনাল হিসেবে ঘোষণার সপ্তাহ খানেক আগে পোপ ফ্রান্সিস জানিয়েছিলেন, সামনের বছর খুব সম্ভবত তিনি বাংলাদেশ সফরে আসবেন।


স্পিকার ড. শিরীন শারমিন চৌধুরী বলেছেন, প্রধানমন্ত্রীর সময়োপযোগী পদক্ষেপের ফলে করোনাকালেও দেশের জীবনযাত্রা ও ব্যবসা-বাণিজ্য স্বাভাবিক গতিতে চলছে। রোববার সংসদ ভবনে বাংলাদেশে নিযুক্ত তুরস্কের রাষ্ট্রদূত মুস্তাফা ওসমান তুরানের সৌজন্য সাক্ষাৎকালে তিনি এ কথা বলেন। খবর বাসসের সাক্ষাৎকালে তারা কভিড-১৯ পরিস্থিতি, সংসদীয় সম্পর্কের উন্নয়ন, রোহিঙ্গা ইস্যু, ব্যবসা-বাণিজ্য ও\nপ্রকাশিত: রবিবার, ০৩ জানুয়ারী, ২০২১, ১০:১৬\nস্পিকার ড. শিরীন শারমিন চৌধুরী বলেছেন, প্রধানমন্ত্রীর সময়োপযোগী পদক্ষেপের ফলে করোনাকালেও দেশের জীবনযাত্রা ও ব্যবসা-বাণিজ্য স্বাভাবিক গতিতে চলছে।\nরোববার সংসদ ভবনে বাংলাদেশে নিযুক্ত তুরস্কের রাষ্ট্রদূত মুস্তাফা ওসমান তুরানের সৌজন্য সাক্ষাৎকালে তিনি এ কথা বলেন। খবর বাসসের\nসাক্ষাৎকালে তারা কভিড-১৯ পরিস্থিতি, সংসদীয় সম্পর্কের উন্নয়ন, রোহিঙ্গা ইস্যু, ব্যবসা-বাণিজ্য ও বিনিয়োগ নিয়ে আলোচনা করেন।\nড. শিরীন শারমিন চৌধুরী বলেন, তুরস্কের সঙ্গে বাংলাদেশের দ্বিপক্ষীয় সম্পর্ক অত্যন্ত সুদৃঢ়। ভবিষ্যতে সংসদীয় প্রতিনিধি দলের সফর বিনিময়ের মাধ্যমে দু'দেশের সংসদীয় সম্পর্ক আরও শক্তিশালী হবে। তিনি বলেন, করোনাকালে তৃণমূল পর্যায়ে দরিদ্র জনগণ যেন অনাহারে মারা না যায় সেজন্য সঠিক সময়ে খাদ্যদ্রব্য সরবরাহ করেছে সরকার।\nরাষ্ট্রদূত মুস্তাফা ওসমান তুরান করোনায় বাংলাদেশের অর্থনীতির চাকা সচল রাখার প্রচেষ্টার প্রশংসা করেন। তিনি বলেন, বর্তমানে তুরস্কে কভিড-১৯ পরিস্থিতি নিয়ন্ত্রণে রয়েছে। রোহিঙ্গা সমস্যা সমাধানে তুরস্ক বাংলাদেশের পাশে আছে উল্লেখ করে তিনি বলেন, তুরস্ক রোহিঙ্গাদের শান্তিপূর্ণ প্রত্যাবাসন চায়।\nপ্রকাশিত: সোমবার, ১৮ জানুয়ারী, ২০২১, ০৭:০৬\nবাংলাদেশ ও পাকিস্তানের মধ্যের সম্পর্ক ধীরে ধীরে হলেও ভালো হতে শুরু করেছে। প্রায় একবছর ইসলামাবাদ নানাভাবে চেষ্টা করছে বাংলাদেশের সঙ্গে তাদের সম্পর্ক ‘স্বাভাবিক’ করতে। তবে পাকিস্তানের জন্য বাংলাদেশের জনগণের মনোভাবে কোনো পরিবর্তন না আসায় ক্রমেই সম্পর্কের মেলবন্ধন দূরে চলে যাচ্ছে।\nএকদিকে বাংলাদেশের সাথে সম্পর্ক গভীর করার জন্য ‘নিঃশর্ত ক্ষমা’ চাওয়া প্রশ্নে বাংলাদেশের কঠোর মনোভাব। বিপরীতে পাকিস্তান সব কিছু সহজ করতে ঘোষণা দেয়া। এর কারণে কূটনৈতিক পরিমণ্ডলে আনুষ্ঠানিক ক্ষমা’র বিষয়টি আলোচিত হচ্ছে।\nবিগত ২ মাসে ৩ দফার আলোচনায় দ্বিপক্ষীয় সম্পর্কের মাত্রা কিছুটা বেড়েছে। সে কারণে ডিসেম্বর মাসে পাকিস্তান দূত ইমরান আহমেদ সিদ্দিকী সরকার প্রধানের দেখা পেয়েছেন বলে মনে করা হচ্ছে। এসময় পাকিস্তানের মন্ত্রী-এমপি, আমলা ও ব্যবসায়ীদের দেখা না পাওয়ার বিষয়ে পাকিস্তানের হাইকমিশনার সরকার প্রধানের দৃষ্টি আকর্ষণ করেন।\nনতুন বছরের শুরুতেই পররাষ্ট্র প্রতিমন্ত্রী শাহরিয়ার আলমের সাথে সাক্ষাৎ হয় পাকিস্তানের হাইকমিশনারের। ওই সাক্ষাতে প্রতিমন্ত্রী স্পষ্ট করেই বলেন, সম্পর্ক বাড়াতে চাইলে অবশ্যই পাকিস্তানকে আগে ক্ষমা চাইতে হবে।\nএসময় ইমরান আহমেদ সিদ্দিকী ’৭৪ সালে সম্পাদিত বহুল আলোচিত ত্রিদেশীয় চুক্তির একটি কপি হস্তান্তর করে বলেন, পাকিস্তান এর মধ্যে বাণিজ্য বাধা শেষ করা এবং বাংলাদেশিদের জন্য পাকিস্তানকে উন্মুক্ত করার সিদ্ধান্ত নিয়েছে। এজন্য সব ধরনের ভিসা জটিলতা দূর করছে।\nএকটি জাতীয় দৈনিকের বরাতে জানা গেছে, কূটনৈতিক অঙ্গনে মনে করা হচ্ছে - স্বাধীনতার সুবর্ণ জয়ন্তীর উজ্জ্বল সময়ে বাংলাদেশকে নিয়ে পাকিস্তানের নতুন নেতৃত্ব এবং দেশটির নতুন প্রজন্মের যে উপলব্ধি তার আনুষ্ঠানিক প্রকাশ নাকি আগামী ২৬ মার্চেই ঘটতে যাচ্ছে।


আজকের বাজার | জুলাই ২৪, ২০২১ ৬:৩২\nবাংলাদেশ কোভ্যাক্সের আওতায় আজ জাপানের কাছ থেকে অ্যাস্ট্রাজেনেকার ২ লাখ ৪৫ হাজার ২০০ ডোজ ভ্যাকসিনের প্রথম চালান গ্রহণ করেছে।\nপররাষ্ট্রমন্ত্রী ড. এ কে আব্দুল মোমেন হযরত শাহজালাল আন্তর্জাতিক বিমানবন্দর (এইএসআইএ)-এ বাংলাদেশে নিযুক্ত জাপানী রাষ্ট্রদূত নাওকি ইতো’র কাছ থেকে এই ভ্যাকসিন গ্রহণ করেন। টিকাগুলো নিয়ে ক্যাথেই প্যাসিফিক এয়ারওয়েজের একটি ফ্লাইটে দুপুর ৩টার দিকে বাংলাদেশে অবতরণ করে।\nভ্যাকসিনগুলো গ্রহণ করে পররাষ্ট্রমন্ত্রী এই টিকাগুলোর জন্য জাপান সরকারের প্রতি কৃতজ্ঞতা প্রকাশ করে বলেন, টোকিও কয়েক দফায় অ্যাস্ট্রাজেনেকার তিন মিলিয়নের বেশি টিকা পাঠাবে।\nতিনি আরো বলেন, ‘আগামী শুক্রবার এই ভ্যাকসিননের প্রায় ৫ লাখ ডোজ টিকা নিয়ে দ্বিতীয় চালানটি পৌঁছুবে।’\nড. মোমেন বলেন, অক্সফোর্ড প্রস্তুতকৃত এই ভ্যাকসিনের দ্বিতীয় ডোজ টিকা গ্রহণের জন্য বাংলাদেশের প্রায় ১.৫ মিলিয়ন মানুষ অপেক্ষায় রয়েছে। এ জন্যই ভ্যাকসিনের এই চালানটি আমাদের জন্য অত্যন্ত গুরুত্বপূর্ণ।\nতিনি আরো বলেন, সরকার ইতোমধ্যেই কোভ্যাক্সের আওতায় বিভিন্ন সূত্র থেকে কোভিড-১৯ ভ্যাকসিন সংগ্রহের ক্ষেত্রে একটি ভাল অবস্থান তৈরি করে নিয়েছে। পাশাপাশি, দেশবাসীর জন্য টিকা সরবরাহ নিশ্চিত করতে আমরা বাণিজ্যিকভাবেও ভ্যাকসিন ক্রয় করছি।\nকোভ্যাক্স- সবার জন্য সমানভাবে কোভিড-১৯ ভ্যাকসিন নিশ্চিতের লক্ষ্যে গ্যাভি, দি ভ্যাকসিন অ্যালাইয়েন্স পরিচালিত একটি বৈশ্বিক মৈত্রীজোট।\nবাংলাদেশ সেরাম ইনস্টিটিউট অব ইন্ডিয়া এসআইআই)’র কাছ থেকে এ পর্যন্ত অ্যাস্ট্রাজেনেকার ১.২ কোটি ডোজ ভ্যাকসিন গ্রহণ করেছে।\n« চিরনিদ্রায় শায়িত গণসংগীতশিল্পী ফকির আলমগীর\nপ্রবল বর্ষণে ভারতে কমপক্ষে ৭৬ জনের মৃত্যু »


April 16, 2018 March 9, 2019 আসিফ মহিউদ্দীন\t0 Comments হযরত মুহাম্মদ\nছোটবেলা শুনতাম, হযরত মুহাম্মদকে নাকি পাথর মারলেও তিনি তাদের অভিশাপ দিতেন না, বা তাদের অকল্যান চাইতেন না। শুনে বেশ ভালই লাগতো। ভাবতাম, এগুলো যারা করে, তারা হয়তো ইসলামের বিষয়ে ভালভাবে না বুঝেই এগুলো করছে। কিন্তু আসলেই কী তা? মুহাম্মদ কী এই ধরণের কাজ কখনো করেছে? এই ধরণের শিক্ষা দিয়েছে? একটু বর হওয়ার পরে, নিজেই হাদিস কোরান সিরাত গ্রন্থ ভালভাবে যখন পড়তে লাগলাম, দেখতে পেলাম, মুহাম্মদ সম্পর্কে এতদিন যা জেনে এসেছি, সেগুলো আদৌ সত্য নয়।\nঅভিশাপ কাকে বলে? অভিশাপ মানে হচ্ছে, দুখে বা রাগে অন্যের অনিষ্ট কামনা, অভিসম্পাত, শাপ দেয়া। অভিশাপ মানুষ তখনই দেয়, যখন তার আসলে কিছু করার থাকে না। অক্ষম অসমর্থ অসভ্য মানুষরাই অন্য মানুষকে অভিশাপ দেয়। অতিরিক্ত অভিশাপ দেয়া একটি মানসিক সমস্যাও বটে। আমাদের এলাকায় এক পাগল ছিল। পাগলটা সবাইকে সারাক্ষণ অভিশাপ দিতো। অমুকের মুখে কুষ্ঠ হবে, তমুকের হাত খসে পরবে, অমুকের ছেলে মারা যাবে, তমুকের মেয়ে বেশ্যা হবে ইত্যাদি ইত্যাদি। সারাক্ষণ প্রায় চব্বিশ ঘণ্টা তার কাজ ছিল একে ওকে অভিশাপ দেয়া। খুব নোংরা মুখের ভাষা ছিল পাগলটার, এবং অভিশাপ দেয়ার এই অভ্যাসের কারণে আমরা তাকে এড়িয়ে চলতাম। তার অভিশাপে কারও কিছু না হলেও, সেই নানা ধরণের বিশ্রী সব অসুখ বিসুখে ভুগতো। সেই পাগলটা না হয় পাগল ছিল বলে এরকম করতো, কিন্তু একটি সম্প্রদায় যখন ব্যাপকভাবে একই অভিশাপ দেয়ায় অভ্যস্ত হয়ে ওঠে, একে ওকে অভিশাপ দেয়াই যদি কোন সম্প্রদায়ের কাজ হয়ে ওঠে, তখন এর উৎস খুঁজে দেখার প্রয়োজন হয়।\nদুর্ভিক্ষ একটি ভয়াহব ব্যাপার। একজন সভ্য মানুষ হিসেবে আমি আমার চরম শত্রুকেও দুর্ভিক্ষের অভিশাপ দিতে পারি না। কারণ কোন অঞ্চলে দুর্ভিক্ষ হলে সেখানে দলে দলে শিশুরা মারা যায়, নারী এবং বৃদ্ধরা মারা যায়, প্রতিবন্ধীরা মারা যায়। এমনকি, কেউ চিহ্নিত অপরাধী হয়ে থাকলেও, দুর্ভিক্ষে না খেতে পেয়ে কেউ তিলে তিলে মারা যাক, এমনটাও আমি কখনো কামনা করি না। আমার চরম শত্রুও যদি দুর্ভিক্ষের সময় আমার কাছে একটু খাদ্য চায়, আমি তাকে খাদ্য দেবো। যদি আমার কাছে থাকে। ধর্ম বিশ্বাসের ওপর ভিত্তি করে তাকে সাহায্য করবো না। তার ধর্মবিশ্বাস নিয়ে মাথাই ঘামাবো না। তাদের অঞ্চলে দুর্ভিক্ষ হোক, এমনটা কামনা করা বা এমনটা অভিশাপ দেয়ার তো প্রশ্নই আসে না।\nহযরত মুহাম্মদের এই অভিশাপ দেয়ার অভ্যাসের মাত্র কয়েকটি উদাহরণ দিলাম। এরকম অসংখ্য উদাহরণ রয়েছে। হাদিস খুললেই পাওয়া যায়। ভেবে দেখুন, এরকম মন মানসিকতার একজন মানুষ পৃথিবীর কোটি কোটি মুসলমানের আদর্শ পুরুষ! সেই সব অভিশাপে কতটা কাজ হয়েছে তার কোন নির্ভরযোগ্য তথ্য যদিও নেই, তবে মুহাম্মদ যে মৃত্যু যন্ত্রণায় প্রচণ্ড কষ্ট পেয়েছিল, তা হাদিসগুলো থেকেই জানা যায়। সেই সাথে, মুহাম্মদের চারজন প্রধান খলিফার তিনজনই খুন হয়েছিল, মুসলমানদের দ্বারাই। মুহাম্মদের নাতিদেরও খুব নৃশংস মৃত্যু ঘটেছিল। মুহাম্মদ একসময় বলেছিল, কেউ কাউকে ভুল কারণে অভিশাপ দিলে, অভিশাপটি তার দিকেই ফিরে আসে। মুহাম্মদ, তার বংশধর এবং তার সাহাবীদের নির্মম পরিণতির জন্য তাহলে আমরা কাকে দায়ী করতে পারি?\nআর নারীরদের ওপর পুরুষদের শ্রেষ্ঠত্ব রয়েছে। Source: কোরান ২-২২৮